text:
και
 B.
 του συνόλου των εγκεκριμένων πιστώσεων ανάληψης υποχρεώσεων του προϋπολογισμού του έτους Ν, συμπεριλαμβανομένων των δαπανών μη παρέμβασης.
 III. Καταβολή της χρηματοδοτικής συνεισφοράς της Βόρειας Μακεδονίας, καταβολή των ποσών που προκύπτουν από προσαρμογές της επιχειρησιακής συνεισφοράς της Βόρειας Μακεδονίας, και καταβολή της αυτόματης διόρθωσης που εφαρμόζεται στην επιχειρησιακή συνεισφορά της Βόρειας Μακεδονίας
 1.
 Η Επιτροπή κοινοποιεί στη Βόρεια Μακεδονία, το συντομότερο δυνατόν και το αργότερο κατά την έκδοση της πρώτης πρόσκλησης προς καταβολή του οικονομικού έτους, τις ακόλουθες πληροφορίες:
 α)
 τα ποσά σε πιστώσεις ανάληψης υποχρεώσεων στον προϋπολογισμό της Ένωσης που έχουν εγκριθεί οριστικά για το εν λόγω έτος για τις γραμμές του προϋπολογισμού που καλύπτουν τη συμμετοχή της Βόρειας Μακεδονίας στο πρόγραμμα «Ορίζων Ευρώπη», προσαυξημένες, κατά περίπτωση, σύμφωνα με το άρθρο 3 παράγραφος 4 της παρούσας συμφωνίας·
 β)
 το ποσό του τέλους συμμετοχής που αναφέρεται στο άρθρο 3 παράγραφος 7 της παρούσας συμφωνίας·
 γ)
 από το έτος Ν+1 της υλοποίησης του προγράμματος «Ορίζων Ευρώπη», η εκτέλεση των πιστώσεων ανάληψης υποχρεώσεων που αντιστοιχούν στο οικονομικό έτος Ν, προσαυξημένων σύμφωνα με το άρθρο 3 παράγραφος 4 της παρούσας συμφωνίας και ανάλογα με το επίπεδο αποδέσμευσης·
 δ)
 όσον αφορά το μέρος του προγράμματος «Ορίζων Ευρώπη» για το οποίο οι συγκεκριμένες πληροφορίες είναι απαραίτητες για τον υπολογισμό της αυτόματης διόρθωσης, το επίπεδο των δεσμεύσεων που αναλαμβάνονται υπέρ των νομικών οντοτήτων της Βόρειας Μακεδονίας, οι οποίες κατανέμονται σύμφωνα με το αντίστοιχο έτος πιστώσεων του προϋπολογισμού και το αντίστοιχο συνολικό επίπεδο των δεσμεύσεων.
 Βάσει του σχεδίου προϋπολογισμού της, η Επιτροπή παρέχει εκτίμηση των πληροφοριών των στοιχείων α) και β) για το επόμενο έτος το συντομότερο δυνατόν και, το αργότερο, έως την 1η Σεπτεμβρίου του οικονομικού έτους.
 2.
 Το αργότερο τον Απρίλιο κάθε οικονομικού έτους, η Επιτροπή απευθύνει στη Βόρεια Μακεδονία πρόσκληση προς καταβολή ανάλογη με τη συνεισφορά της βάσει της παρούσας συμφωνίας.
 Σε κάθε πρόσκληση προς καταβολή προβλέπεται η καταβολή της συνεισφοράς της Βόρειας Μακεδονίας το αργότερο 30 ημέρες μετά την έκδοση της πρόσκλησης προς καταβολή.
 Για το πρώτο έτος εφαρμογής της παρούσας συμφωνίας, η Επιτροπή εκδίδει μία μόνο πρόσκληση προς καταβολή εντός 60 ημερών μετά την ημερομηνία κατά την οποία η παρούσα συμφωνία αρχίζει να παράγει έννομα αποτελέσματα.
 3.
 Από το 2023 και κάθε έτος στη συνέχεια, στην πρόσκληση προς καταβολή αποτυπώνεται επίσης το ποσό της αυτόματης διόρθωσης, η οποία εφαρμόζεται στην επιχειρησιακή συνεισφορά που καταβλήθηκε για το έτος Ν–2.
 Στην πρόσκληση προς καταβολή η οποία εκδίδεται το αργότερο τον Απρίλιο ενδέχεται επίσης να περιλαμβάνονται προσαρμογές της χρηματοδοτικής συνεισφοράς που κατέβαλε η Βόρεια Μακεδονία για την υλοποίηση, τη διαχείριση και τη λειτουργία των προηγούμενων προγραμμάτων-πλαισίων έρευνας και καινοτομίας, στα οποία συμμετείχε η Βόρεια Μακεδονία.
 Για καθένα από τα οικονομικά έτη 2028, 2029 και 2030, η Βόρεια Μακεδονία θα έχει λαμβάνειν ή θα οφείλει το ποσό που προκύπτει από την αυτόματη διόρθωση η οποία εφαρμόζεται στις επιχειρησιακές συνεισφορές που καταβλήθηκαν από τη Βόρεια Μακεδονία το 2026 και το 2027 ή από τις προσαρμογές που πραγματοποιήθηκαν σύμφωνα με το άρθρο 3 παράγραφος 8 της παρούσας συμφωνίας.
 4.
 Η Βόρεια Μακεδονία καταβάλλει τη χρηματοδοτική συνεισφορά της


text:
βάσει της παρούσας συμφωνίας σύμφωνα με το σημείο ΙΙΙ του παρόντος παραρτήματος. Σε περίπτωση που η Βόρεια Μακεδονία δεν καταβάλλει τη χρηματοδοτική συνεισφορά εντός της προβλεπόμενης προθεσμίας, η Επιτροπή αποστέλλει επίσημη επιστολή υπενθύμισης.
 Οποιαδήποτε καθυστέρηση στην καταβολή της χρηματοδοτικής συνεισφοράς συνεπάγεται επιβάρυνση της Βόρειας Μακεδονίας με τόκους υπερημερίας επί του ανεξόφλητου ποσού, αρχής γενομένης από την ημερομηνία λήξης της προθεσμίας πληρωμής.
 Το επιτόκιο για τα εισπρακτέα ποσά που δεν καταβάλλονται εμπρόθεσμα είναι αυτό που εφαρμόζει η Ευρωπαϊκή Κεντρική Τράπεζα στις κύριες πράξεις αναχρηματοδότησης, όπως δημοσιεύεται στη σειρά C της Επίσημης Εφημερίδας της Ευρωπαϊκής Ένωσης, και το οποίο ισχύει την πρώτη ημερολογιακή ημέρα του μήνα κατά τον οποίο εκπνέει η προθεσμία πληρωμής, προσαυξημένο κατά μιάμιση εκατοστιαία μονάδα.
 (1) Στην παρούσα περίπτωση περιλαμβάνονται κυρίως οι πόροι από το Μέσο Ανάκαμψης της Ευρωπαϊκής Ένωσης το οποίο θεσπίστηκε με τον κανονισμό (ΕΕ) 2020/2094 του Συμβουλίου, της 14ης Δεκεμβρίου 2020, σχετικά με τη θέσπιση Μέσου Ανάκαμψης της Ευρωπαϊκής Ένωσης για τη στήριξη της ανάκαμψης μετά την κρίση της νόσου COVID-19 (ΕΕ L 433 I της 22.12.2020, σ. 23).
 (2) ΕΕ L 433 I της 22.12.2020, σ. 23.
 (3) Στις άλλες δράσεις περιλαμβάνονται κυρίως η σύναψη συμβάσεων, η απονομή βραβείων, τα χρηματοδοτικά μέσα, οι άμεσες δράσεις του Κοινού Κέντρου Ερευνών, οι συνδρομές (ΟΟΣΑ, Eureka, IPEEC, ΔΟΕ, κ.λπ.), οι εμπειρογνώμονες (αξιολογητές, παρακολούθηση έργων) κ.λπ.
 (4) Τα ποσά προς τους διεθνείς οργανισμούς θεωρούνται δαπάνες μη παρέμβασης μόνο στην περίπτωση που οι διεθνείς οργανισμοί είναι τελικοί δικαιούχοι. Η περίπτωση αυτή δεν ισχύει όταν ένας διεθνής οργανισμός είναι συντονιστής έργου (και διανέμει κεφάλαια σε άλλους συντονιστές).
 ΠΑΡΑΡΤΗΜΑ II
 Μη εξαντλητικός κατάλογος των ισοδύναμων προγραμμάτων, μέτρων, έργων και μέσων της Βόρειας Μακεδονίας ή μερών αυτών
 Ο ακόλουθος μη εξαντλητικός κατάλογος θεωρείται ότι περιλαμβάνει προγράμματα, μέτρα, έργα και μέσα της Βόρειας Μακεδονίας ή μέρη αυτών που είναι ισοδύναμα του προγράμματος «Ορίζων Ευρώπη»:
 —
 Πρόγραμμα Επιστημονικών και Ερευνητικών Δραστηριοτήτων (Υπουργείο Παιδείας και Επιστημών)
 —
 Διάθεση κονδυλίων για τη χρηματοδότηση έργων επιστημονικής έρευνας που διεξάγεται από επιστημονικά ιδρύματα (πανεπιστήμια, ερευνητικά ιδρύματα)
 —
 Ταμείο Καινοτομίας και Τεχνολογικής Ανάπτυξης (FITD)
 —
 Συγχρηματοδοτούμενες επιχορηγήσεις για την εμπορευματοποίηση της καινοτομίας
 —
 Επιχορηγήσεις για την ενίσχυση της συνεργασίας μεταξύ ακαδημίας και βιομηχανίας Συγχρηματοδοτούμενες επιχορηγήσεις για τη δημιουργία, τη λειτουργία και την επένδυση επιταχυντών επιχειρηματικής τεχνολογίας
 —
 Πρόγραμμα Ανταγωνιστικότητας, Καινοτομίας και Επιχειρηματικότητας (Υπουργείο Οικονομίας)
 —
 Ανάπτυξη και στήριξη της διεθνοποίησης των πολύ μικρών, μικρών και μεσαίων επιχειρήσεων (στήριξη και ανάπτυξη πολύ μικρών, μικρών και μεσαίων επιχειρήσεων)
 —
 Στήριξη της αύξησης της ανταγωνιστικότητας επιχειρηματικών οντοτήτων από τη μεταποιητική βιομηχανία (Εφαρμογή βιομηχανικής πολιτικής)
 —
 Συγχρηματοδότηση μέρους των δαπανών για τη συνεργασία έργων μεταξύ επιχειρήσεων από τη μεταποιητική βιομηχανία, αφενός, και ακαδημαϊκών και ερευνητικών ιδρυμάτων, αφετέρου, οι οποίες σχετίζονται με την υλοποίηση έργων και τη δημιουργία εταιρικών σχέσεων συνεργασίας στους τομείς της έξυπνης εξειδίκευσης, του ψηφιακού μετασχηματισμού και του οικολογικού προσανατολισμού της μεταποιητικής βιομηχανίας (Εφαρμογή βιομηχανικής πολιτικής)
 ΠΑΡΑΡΤΗΜΑ III
 Χρηστή δημοσιονομική διαχείριση
 Προστασία οικονομικών συμφερόντων και είσπραξη
 Άρθρο 1
 Αξιολογήσεις και λογιστικοί έλεγχοι
 1. Η Ευρωπαϊκή Ένωση έχει το δικαίωμα να διεξάγει, σύμφωνα με τις εφαρμοστέες πράξεις ενός ή περισσότερων θεσμικών οργάνων ή

type: contracts

jurisdiction: EU


text:
οργανισμών της Ένωσης και όπως προβλέπεται στις σχετικές συμφωνίες και/ή συμβάσεις, αξιολογήσεις τεχνικού, επιστημονικού, χρηματοοικονομικού χαρακτήρα ή άλλου είδους αξιολογήσεις και λογιστικούς ελέγχους στις εγκαταστάσεις κάθε φυσικού προσώπου που διαμένει στη Βόρεια Μακεδονία ή κάθε νομικής οντότητας εγκατεστημένης στη Βόρεια Μακεδονία που λαμβάνει χρηματοδότηση από την Ευρωπαϊκή Ένωση, καθώς και στις εγκαταστάσεις κάθε τρίτου που συμμετέχει στην εκτέλεση κονδυλίων της Ένωσης και ο οποίος διαμένει ή είναι εγκατεστημένος στη Βόρεια Μακεδονία. Οι εν λόγω αξιολογήσεις και λογιστικοί έλεγχοι μπορούν να διενεργούνται από τους υπαλλήλους των θεσμικών οργάνων και οργανισμών της Ευρωπαϊκής Ένωσης, ειδικότερα από υπαλλήλους της Ευρωπαϊκής Επιτροπής και του Ευρωπαϊκού Ελεγκτικού Συνεδρίου, ή από άλλα πρόσωπα εντεταλμένα από την Ευρωπαϊκή Επιτροπή.
 2. Οι υπάλληλοι των θεσμικών οργάνων και οργανισμών της Ευρωπαϊκής Ένωσης, ειδικότερα οι υπάλληλοι της Ευρωπαϊκής Επιτροπής και του Ευρωπαϊκού Ελεγκτικού Συνεδρίου, καθώς και άλλα πρόσωπα εντεταλμένα από την Ευρωπαϊκή Επιτροπή, έχουν επαρκή πρόσβαση σε χώρους, εργασίες και έγγραφα (τόσο σε ηλεκτρονική όσο και σε έντυπη μορφή), καθώς και σε όλες τις πληροφορίες που απαιτούνται για τη διενέργεια των εν λόγω λογιστικών ελέγχων, όπως επίσης έχουν το δικαίωμα να εξασφαλίζουν υλικό/ηλεκτρονικό αντίγραφο και αποσπάσματα κάθε εγγράφου ή των περιεχομένων οποιουδήποτε μέσου δεδομένων που βρίσκονται στην κατοχή του φυσικού ή νομικού προσώπου που υποβάλλεται σε λογιστικό έλεγχο, ή αντίστοιχα βρίσκονται στην κατοχή του τρίτου που υποβάλλεται σε λογιστικό έλεγχο.
 3. Η Βόρεια Μακεδονία ούτε αποτρέπει ούτε θέτει συγκεκριμένο εμπόδιο στο δικαίωμα εισόδου των υπαλλήλων και λοιπών προσώπων που αναφέρονται στην παράγραφο 2 στη Βόρεια Μακεδονία και στην πρόσβαση στις εγκαταστάσεις, λόγω της άσκησης των καθηκόντων τους που προβλέπονται στο παρόν άρθρο.
 4. Οι αξιολογήσεις και οι λογιστικοί έλεγχοι μπορούν να διενεργούνται και μετά την αναστολή της εφαρμογής της παρούσας συμφωνίας δυνάμει του άρθρου 9 παράγραφος 5, την παύση της προσωρινής εφαρμογής ή την καταγγελία της παρούσας συμφωνίας, υπό τους όρους που προβλέπονται στις εφαρμοστέες πράξεις ενός ή περισσότερων θεσμικών οργάνων και οργανισμών της Ευρωπαϊκής Ένωσης και όπως προβλέπεται στις σχετικές συμφωνίες και/ή συμβάσεις σε σχέση με οποιαδήποτε νομική δέσμευση για την εκτέλεση του προϋπολογισμού της Ευρωπαϊκής Ένωσης που έχει αναληφθεί από την Ευρωπαϊκή Ένωση πριν από την ημερομηνία έναρξης ισχύος της αναστολής της εφαρμογής της παρούσας συμφωνίας δυνάμει του άρθρου 9 παράγραφος 5, της παύσης της προσωρινής εφαρμογής ή της καταγγελίας της παρούσας συμφωνίας.
 Άρθρο 2
 Καταπολέμηση των παρατυπιών, της απάτης και άλλων αξιόποινων πράξεων που θίγουν τα οικονομικά συμφέροντα της Ένωσης
 1. Η Ευρωπαϊκή Επιτροπή, καθώς και η Ευρωπαϊκή Υπηρεσία Καταπολέμησης της Απάτης (OLAF), είναι εξουσιοδοτημένες να διενεργούν διοικητικές έρευνες, συμπεριλαμβανομένων επιτόπιων ελέγχων και επιθεωρήσεων, στην επικράτεια της Βόρειας Μακεδονίας. Οι εν λόγω έρευνες διεξάγονται σύμφωνα με τους όρους και τις προϋποθέσεις που καθορίζονται στις εφαρμοστέες πράξεις ενός ή περισσότερων θεσμικών οργάνων της Ένωσης.
 2. Οι αρμόδιες αρχές της Βόρειας Μακεδονίας ενημερώνουν την Ευρωπαϊκή Επιτροπή ή την OLAF, εντός εύλογου χρονικού διαστήματος, για κάθε περιστατικό ή υπόνοια που περιέρχεται στην αντίληψή τους σχετικά με παρατυπία, απάτη ή άλλη παράνομη δραστηριότητα που θίγει τα οικονομικά συμφέροντα της Ένωσης.
 3. Οι επιτόπιοι έλεγχοι και οι επιθεωρήσεις μπορούν να διενεργούνται στις


text:
εγκαταστάσεις κάθε φυσικού προσώπου που διαμένει στη Βόρεια Μακεδονία ή κάθε νομικής οντότητας εγκατεστημένης στη Βόρεια Μακεδονία που λαμβάνει κονδύλια της Ένωσης, καθώς και κάθε τρίτου που συμμετέχει στην εκτέλεση κονδυλίων της Ένωσης ο οποίος διαμένει ή είναι εγκατεστημένος στη Βόρεια Μακεδονία.
 4. Οι επιτόπιοι έλεγχοι και οι επιθεωρήσεις προετοιμάζονται και διενεργούνται από την Ευρωπαϊκή Επιτροπή ή την OLAF σε στενή συνεργασία με την αρμόδια αρχή της Βόρειας Μακεδονίας, η οποία ορίζεται ως αρμόδια από την κυβέρνηση της Βόρειας Μακεδονίας. Η αρχή αυτή ενημερώνεται εκ των προτέρων και σε εύλογο χρόνο σχετικά με το αντικείμενο, τον σκοπό και τη νομική βάση των ελέγχων και των επιθεωρήσεων, προκειμένου να είναι σε θέση να βοηθήσει. Για τον σκοπό αυτόν, οι υπάλληλοι των αρμόδιων αρχών της Βόρειας Μακεδονίας μπορούν να συμμετέχουν στους επιτόπιους ελέγχους και τις επιθεωρήσεις.
 5. Κατόπιν αιτήματος των αρχών της Βόρειας Μακεδονίας, οι επιτόπιοι έλεγχοι και οι επιθεωρήσεις μπορούν να διενεργούνται από κοινού με την Ευρωπαϊκή Επιτροπή ή την OLAF.
 6. Οι υπάλληλοι της Επιτροπής και το προσωπικό της OLAF έχουν πρόσβαση σε όλες τις πληροφορίες και τα έγγραφα τεκμηρίωσης, όπως μεταξύ άλλων σε ηλεκτρονικά δεδομένα, όσον αφορά τις οικείες πράξεις που απαιτούνται για την ορθή διεξαγωγή των επιτόπιων ελέγχων και των επιθεωρήσεων. Μπορούν, ειδικότερα, να λαμβάνουν αντίγραφα των σχετικών εγγράφων.
 7. Σε περίπτωση που το πρόσωπο, η οντότητα ή άλλος τρίτος αντιτίθεται σε επιτόπιο έλεγχο ή επιθεώρηση, οι αρχές της Βόρειας Μακεδονίας, ενεργώντας σύμφωνα με τους εθνικούς κανόνες και κανονισμούς, παρέχουν συνδρομή στην Ευρωπαϊκή Επιτροπή ή στην OLAF για να είναι σε θέση να εκπληρώσουν τα σχετικά με τον επιτόπιο έλεγχο ή την επιθεώρηση καθήκοντά τους. Η συνδρομή αυτή περιλαμβάνει τη λήψη των κατάλληλων προληπτικών μέτρων που προβλέπονται στο πλαίσιο του εθνικού δικαίου, ιδίως τη λήψη μέτρων για τη διαφύλαξη αποδεικτικών στοιχείων.
 8. Η Ευρωπαϊκή Επιτροπή ή η OLAF ενημερώνει τις αρχές της Βόρειας Μακεδονίας για το αποτέλεσμα των εν λόγω ελέγχων και επιθεωρήσεων. Συγκεκριμένα, η Ευρωπαϊκή Επιτροπή ή η OLAF αναφέρει το συντομότερο δυνατόν στην αρμόδια αρχή της Βόρειας Μακεδονίας τυχόν περιστατικό ή υποψία παρατυπίας που περιήλθε στην αντίληψή της στο πλαίσιο του επιτόπιου ελέγχου ή της επιθεώρησης.
 9. Με την επιφύλαξη της εφαρμογής του ποινικού δικαίου της Βόρειας Μακεδονίας, η Ευρωπαϊκή Επιτροπή δύναται να επιβάλλει διοικητικά μέτρα και κυρώσεις σε νομικά ή φυσικά πρόσωπα της Βόρειας Μακεδονίας που συμμετέχουν στην υλοποίηση προγράμματος ή δραστηριότητας σύμφωνα με τη νομοθεσία της Ευρωπαϊκής Ένωσης.
 10. Για τους σκοπούς της ορθής εφαρμογής του παρόντος άρθρου, η Ευρωπαϊκή Επιτροπή ή η OLAF και οι αρμόδιες αρχές της Βόρειας Μακεδονίας ανταλλάσσουν τακτικά πληροφορίες και, κατόπιν αιτήματος ενός από τα μέρη της παρούσας συμφωνίας, διαβουλεύονται μεταξύ τους.
 11. Προκειμένου να διευκολυνθεί η αποτελεσματική συνεργασία και η ανταλλαγή πληροφοριών με την OLAF, η Βόρεια Μακεδονία ορίζει σημείο επαφής.
 12. Η ανταλλαγή πληροφοριών μεταξύ της Ευρωπαϊκής Επιτροπής ή της OLAF και των αρμόδιων αρχών της Βόρειας Μακεδονίας διεξάγεται λαμβανομένων δεόντως υπόψη των απαιτήσεων εμπιστευτικότητας. Τα δεδομένα προσωπικού χαρακτήρα που περιλαμβάνονται στην ανταλλαγή πληροφοριών προστατεύονται σύμφωνα με τους εφαρμοστέους κανόνες.
 13. Οι αρχές της Βόρειας Μακεδονίας συνεργάζονται


text:
με την Ευρωπαϊκή Εισαγγελία ώστε να της παρέχουν τη δυνατότητα να εκπληρώνει το καθήκον της να διερευνά, να διώκει και να προσάγει ενώπιον της δικαιοσύνης τους δράστες αξιόποινων πράξεων και τους συνεργούς τους που θίγουν τα οικονομικά συμφέροντα της Ευρωπαϊκής Ένωσης, σύμφωνα με την εφαρμοστέα νομοθεσία.
 Άρθρο 3
 Είσπραξη και εκτέλεση
 1. Οι αποφάσεις που εκδίδονται από την Ευρωπαϊκή Επιτροπή και επιβάλλουν χρηματική υποχρέωση σε νομικά ή φυσικά πρόσωπα πλην κρατών σε σχέση με αξιώσεις που απορρέουν από το πρόγραμμα «Ορίζων Ευρώπη» είναι εκτελεστές στη Βόρεια Μακεδονία. Ο εκτελεστήριος τύπος περιάπτεται στην απόφαση χωρίς άλλη διατύπωση πέρα από τον έλεγχο της γνησιότητας της απόφασης, από την εθνική αρχή την οποία έχει ορίσει για τον σκοπό αυτόν η κυβέρνηση της Βόρειας Μακεδονίας. Η κυβέρνηση της Βόρειας Μακεδονίας γνωστοποιεί στην Επιτροπή και το Δικαστήριο της Ευρωπαϊκής Ένωσης την εν λόγω εθνική αρχή. Σύμφωνα με το άρθρο 4, η Ευρωπαϊκή Επιτροπή έχει το δικαίωμα να κοινοποιεί τις εν λόγω εκτελεστές αποφάσεις απευθείας στα πρόσωπα που διαμένουν στη Βόρεια Μακεδονία και στις νομικές οντότητες που είναι εγκατεστημένες στη Βόρεια Μακεδονία. Η εκτέλεση πραγματοποιείται σύμφωνα με το δίκαιο και τη δικονομία της Βόρειας Μακεδονίας.
 2. Οι αποφάσεις και οι διατάξεις του Δικαστηρίου της Ευρωπαϊκής Ένωσης, οι οποίες εκδίδονται κατ’ εφαρμογή ρήτρας διαιτησίας που περιέχεται σε σύμβαση ή συμφωνία σχετικά με προγράμματα, δραστηριότητες, δράσεις ή έργα της Ένωσης, είναι εκτελεστές στη Βόρεια Μακεδονία κατά τον ίδιο τρόπο με τις αποφάσεις της Ευρωπαϊκής Επιτροπής οι οποίες αναφέρονται στην παράγραφο 1.
 3. Το Δικαστήριο της Ευρωπαϊκής Ένωσης είναι αρμόδιο για τον έλεγχο της νομιμότητας των αποφάσεων της Επιτροπής που αναφέρονται στην παράγραφο 1 και την αναστολή της εκτέλεσής τους. Ωστόσο, τα δικαστήρια της Βόρειας Μακεδονίας είναι αρμόδια όσον αφορά καταγγελίες για την παράτυπη εκτέλεση των αποφάσεων.
 Άρθρο 4
 Επικοινωνία και ανταλλαγή πληροφοριών
 Τα θεσμικά όργανα και οι οργανισμοί της Ευρωπαϊκής Ένωσης που συμμετέχουν στην υλοποίηση του προγράμματος «Ορίζων Ευρώπη» ή στους ελέγχους που διεξάγονται για το συγκεκριμένο πρόγραμμα, έχουν το δικαίωμα να επικοινωνούν απευθείας, μεταξύ άλλων μέσω συστημάτων ηλεκτρονικής ανταλλαγής πληροφοριών, με οποιοδήποτε φυσικό πρόσωπο που διαμένει στη Βόρεια Μακεδονία, ή με οποιαδήποτε νομική οντότητα που είναι εγκατεστημένη στη Βόρεια Μακεδονία και λαμβάνει κονδύλια της Ένωσης, καθώς και με κάθε τρίτο που συμμετέχει στην εκτέλεση κονδυλίων της Ένωσης, ο οποίος διαμένει ή είναι εγκατεστημένος στη Βόρεια Μακεδονία. Τα εν λόγω πρόσωπα, οι οντότητες και οι τρίτοι μπορούν να υποβάλλουν απευθείας στα θεσμικά όργανα και τους οργανισμούς της Ευρωπαϊκής Ένωσης όλες τις σχετικές πληροφορίες και τα έγγραφα τεκμηρίωσης που οφείλουν να υποβάλλουν βάσει της νομοθεσίας της Ευρωπαϊκής Ένωσης που εφαρμόζεται στο πρόγραμμα της Ένωσης, καθώς και βάσει των συμβάσεων ή των συμφωνιών που συνάπτονται για την υλοποίηση του εν λόγω προγράμματος.


text:
 Avis juridique important
 |
 21991A0307(01)
 Συμφωνία συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας για ένα ευρωπαϊκό πρόγραμμα τόνωσης της οικονομικής επιστήμης ( SPES )
 Επίσημη Εφημερίδα αριθ. L 061 της 07/03/1991 σ. 0002
 ΣΥΜΦΩΝΙΑ ΣΥΝΕΡΓΑΣΙΑΣ μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας για ένα ευρωπαϊκό πρόγραμμα τόνωσης της οικονομικής επιστήμης ( SPES ) Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑ, στο εξής καλούμενη "η Κοινότητα", και Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ, στο εξής καλούμενη "Αυστρία", αμφότερες καλούμενες στο εξής τα "συμβαλλόμενα μέρη", ΕΚΤΙΜΩΝΤΑΣ : ότι με την απόφαση 89/118/ΕΟΚ το Συμβούλιο των Ευρωπαϊκών Κοινοτήτων, στο εξής καλούμενο "Συμβούλιο", θέσπισε ένα ευρωπαϊκό πρόγραμμα τόνωσης της οικονομικής επιστήμης, - 1989 έως 1992 - ( SPES ), στο εξής καλούμενο "πρόγραμμα SPES "- ότι τα συμβαλλόμενα μέρη σύναψαν μια συμφωνία-πλαίσιο για επιστημονική και τεχνική συνεργασία, η οποία ετέθη σε ισχύ στις 30 Ιουλίου 1987 - ότι η συνεργασία της Αυστρίας στο πρόγραμμα SPES μπορεί να συμβάλει στη γενικότερη ενίσχυση του ευρωπαϊκού επιστημονικού δυναμικού - ότι τα συμβαλλόμενα μέρη προσδοκούν αμοιβαίο όφελος από τη συνεργασία της Αυστρίας με το πρόγραμμα SPES, ΣΥΜΦΩΝΗΣΑΝ ΤΑ ΑΚΟΛΟΥΘΑ : Άρθρο 1 Η Αυστρία συνεργάζεται από 1ης Ιανουαρίου 1989 για την εφαρμογή του προγράμματος SPES που ορίζεται στο παράρτημα Α . Άρθρο 2 Η χρηματοδοτική συνεισφορά της Αυστρίας που απορρέει από τη συνεργασία για την εφαρμογή του προγράμματος SPES καθορίζεται κατ' αναλογία προς το ποσό που διατίθεται ετησίως στο γενικό προϋπολογισμό των Ευρωπαϊκών Κοινοτήτων για τις πιστώσεις που προορίζονται να καλύψουν τις αναλήψεις υποχρεώσεων της Επιτροπής των Ευρωπαϊκών Κοινοτήτων, στο εξής καλούμενης "η Επιτροπή", που προκύπτουν από εργασίες που πρέπει να διεκπεραιωθούν στο πλαίσιο των ερευνητικών συμβάσεων που είναι αναγκαίες για την εφαρμογή του προγράμματος SPES και από διαχειριστικές και διοικητικές λειτουργικές δαπάνες του προγράμματος SPES . Ο συντελεστής βάσει του οποίου προσδιορίζεται η αναλογία της συνεισφοράς της Αυστρίας προκύπτει από το λόγο του ακαθάριστου εγχώριου προϊόντος της Αυστρίας, σε τρέχουσες τιμές, προς το άθροισμα των ακαθάριστων εγχωρίων προϊόντων, σε τρέχουσες τιμές των κρατών μελών της Κοινότητας και της Αυστρίας . Ο λόγος υπολογίζεται βάσει των πλέον πρόσφατων διαθέσιμων στατιστικών στοιχείων του Οργανισμού Οικονομικής Συνεργασίας και Αναπτύξεως ( ΟΟΣΑ ). Τα ποσά που κρίνονται αναγκαία για την εκτέλεση του προγράμματος SPES, το ύψος της συνεισφοράς της Αυστρίας και το χρονοδιάγραμμα των προβλεπομένων αναλήψεων υποχρεώσεων παρατίθενται στο παράρτημα Β . Οι κανόνες που διέπουν τη χρηματοδοτική συνεισφορά της Αυστρίας για την εκτέλεση του προγράμματος SPES καθορίζονται στο παράρτημα Γ . Άρθρο 3 Για τα ερευνητικά ιδρύματα και τους φορείς που ασχολούνται με έρευνα και ανάπτυξη της Αυστρίας, οι όροι και οι προϋποθέσεις για την υποβολή και εκτίμηση προτάσεων και οι όροι και προϋποθέσεις για την ανάθεση και σύναψη συμβάσεων σχετικά με το πρόγραμμα SPES είναι οι ίδιοι με αυτούς που εφαρμόζονται στους φορείς και τα πρόσωπα που ασχολούνται με έρευνα και ανάπτυξη στην Κοινότητα . Οι συμβάσεις που καταρτίζονται από την Επιτροπή αναφέρουν τα δικαιώματα και τις υποχρεώσεις των φορέων και ατόμων από την Αυστρία που ασχολούνται με την έρευνα και την ανάπτυξη, και συγκεκριμένα τις


text: μεθόδους διάδοσης, προστασίας και εκμετάλλευσης των ερευνητικών αποτελεσμάτων . Άρθρο 4 Κατά τη διάρκεια του τρίτου έτους του προγράμματος SPES, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση αξιολόγησης των αποτελεσμάτων που επιτεύχθηκαν στο διάστημα αυτό . Η έκθεση αυτή συνοδεύεται από προτάσεις για αλλαγές που μπορεί να είναι αναγκαίες βάσει των αποτελεσμάτων αυτών . Αντίγραφο της έκθεσης υποβάλλεται στην Αυστρία, η οποία θα ενημερώνεται και για κάθε πρόταση μεταβολών . Άρθρο 5 Κάθε συμβαλλόμενο μέρος αναλαμβάνει την υποχρέωση, σύμφωνα με τους αντίστοιχους κανόνες και ρυθμίσεις του, να διευκολύνει την κίνηση και διαμονή ερευνητών που συμμετέχουν στις δραστηριότητες που καλύπτονται από τη συμφωνία είτε στην Αυστρία είτε στην Κοινότητα . Άρθρο 6 Η Επιτροπή και το ομοσπονδιακό υπουργείο επιστήμης και τεχνολογίας της Αυστρίας εξασφαλίζουν την εφαρμογή της παρούσας συμφωνίας . Άρθρο 7 Η παρούσα συμφωνία εφαρμόζεται, αφενός, στην επικράτεια των χωρών στα οποία ισχύει η συνθήκη για την ίδρυση της Ευρωπαϊκής Οικονομικής Κοινότητας και υπό τους όρους που καθορίζονται στη συνθήκη αυτή και, αφετέρου, στην επικράτεια της Δημοκρατίας της Αυστρίας . Άρθρο 8 1 . Η παρούσα συμφωνία συνάπτεται για τη διάρκεια των εργασιών του προγράμματος SPES . Εάν η Κοινότητα αναθεωρήσει το πρόγραμμα SPES, η συμφωνία μπορεί να καταγγελθεί βάσει από κοινού συμφωνουμένων όρων . Το ακριβές περιεχόμενο του αναθεωρημένου προγράμματος ανακοινώνεται στην Αυστρία εντός εβδομάδας από την έγκρισή του εκ μέρους της Κοινότητας . Τα συμβαλλόμενα μέρη ενημερώνονται αμοιβαία εντός τριών μηνών από την έγκριση της απόφασης της Κοινότητας περί ενδεχόμενης καταγγελίας της συμφωνίας . 2 . Εάν η Κοινότητα θεσπίσει ένα νέο πρόγραμμα έρευνας και ανάπτυξης στον τομέα της οικονομικής επιστήμης, τότε η παρούσα συμφωνία μπορεί να τύχει επαναδιαπραγμάτευσης ή να ανανεωθεί βάσει από κοινού συμφωνουμένων όρων . 3 . Με την επιφύλαξη της παραγράφου 1, κάθε συμβαλλόμενο μέρος μπορεί οποτεδήποτε να ζητήσει τον τερματισμό της συμφωνίας με εξάμηνο προειδοποίηση . Τα σχέδια και οι εργασίες που βρίσκονται εν εξελίξει κατά το χρόνο της περατώσεως ή/και της λήξεως της παρούσας συμφωνίας συνεχίζονται έως ότου ολοκληρωθούν βάσει των όρων που καθορίζονται στην παρούσα συμφωνία . Άρθρο 9 Τα παραρτήματα Α, Β και Γ της παρούσας συμφωνίας αποτελούν αναπόσπαστο τμήμα αυτής . Άρθρο 10 Η παρούσα συμφωνία εγκρίνεται από τα συμβαλλόμενα μέρη σύμφωνα με τις ισχύουσες στο καθένα διαδικασίες . Αρχίζει να ισχύει την ημερομηνία κατά την οποία τα συμβαλλόμενα μέρη γνωστοποιούν αμοιβαία την ολοκλήρωση των διαδικασιών που είναι αναγκαίες για το σκοπό αυτό . Άρθρο 11 Η παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική και πορτογαλική γλώσσα και όλα τα κείμενα είναι εξίσου αυθεντικά . ΠΑΡΑΡΤΗΜΑ Α ΣΤΟΧΟΙ ΚΑΙ ΠΕΡΙΛΗΨΗ ΤΟΥ ΕΥΡΩΠΑΪΚΟΥ ΠΡΟΓΡΑΜΜΑΤΟΣ ΓΙΑ ΤΗΝ ΤΟΝΩΣΗ ΤΗΣ ΟΙΚΟΝΟΜΙΚΗΣ ΕΠΙΣΤΗΜΗΣ ( 1989-1992 ) ( SPES) 1 . Το πρόγραμμα συνίσταται από ένα σύνολο δραστηριοτήτων με στόχο τη δημιουργία, σε κοινοτικό επίπεδο, ενός δικτύου συνεργασίας και ανταλλαγών μεταξύ οικονομολόγων ανωτάτου επαγγελματικού επιπέδου σε κοινοτικό πλαίσιο . Οι δραστηριότητες αυτές έχουν ως στόχο : - την τόνωση της κινητικότητας των οικονομολόγων της Κοινότητας καθώς και τη συνεργασία στα πλαίσια κοινών ερευνητικών


text: σχεδίων ή δικτύων ερευνητικών σχεδίων στα οποία συμμετέχουν ερευνητές από τα κράτη μέλη της Κοινότητας, - τη βελτίωση της επιμόρφωσης, παρακινώντας τους υποψήφιους διδάκτορες και τους ερευνητές των κρατών μελών της Κοινότητας να συνεχίσουν τις εργασίες τους σε πανεπιστήμια ή ερευνητικά κέντρα της Κοινότητας έξω από τη χώρα καταγωγής τους, - την ενθάρρυνση νέων ευρωπαίων οικονομολόγων να επιστρέψουν στην Κοινότητα, εάν εργάζονται για ένα ορισμένο χρονικό διάστημα σε εξέχοντα κέντρα τρίτων χωρών και - την προώθηση ή τη στήριξη των ανταλλαγών γνώσεων και πληροφοριών μεταξύ των ερευνητών στον τομέα των οικονομικών επιστημών των κρατών μελών της Κοινότητας . 2 . Το πρόγραμμα τίθεται σε εφαρμογή με τη βοήθεια : - υποτροφιών, ερευνητικών ενισχύσεων, επιχορηγήσεων σε πολυεθνικά δίκτυα ή σχέδια ερευνών και - ενισχύσεων για επιμορφωτικούς κύκλους μαθημάτων υψηλού επιπέδου, που οργανώνονται σε συνεργασία με τις ενδιαφερόμενες επιστημονικές κοινότητες, καθώς και διευκολύνσεων για την πραγματοποίηση ερευνών και μελετών και για την πρόσβαση σε τράπεζες δεδομένων . 3 . Λαμβάνονται υπόψη οι αιτήσεις για χρηματοδοτική στήριξη που υποβάλλουν μεμονωμένα άτομα ή ιδρύματα και που ανταποκρίνονται στα ακόλουθα κριτήρια : α ) υψηλό επιστημονικό επίπεδο - β ) πολυεθνικός ευρωπαϊκός προσανατολισμός ( διεθνική συνεργασία ή δραστηριότητες εκτός της χώρας καταγωγής )- γ) ευρωπαϊκό ενδιαφέρον του περιεχομένου της έρευνας, είτε από πλευράς γενικής επιστημονικής εντέλειας είτε από πλευράς εφαρμοσμένου αναλυτικού περιεχομένου . ιΟταν το επιστημονικό και τεχνικό επίπεδο των μελετών κρίνεται ισοδύναμο, θα δίδεται ιδιαίτερη σημασία σε σχέδια που είναι σε θέση να μειώσουν τις ανισότητες μεταξύ των κρατών ως προς την επιστημονική και τεχνική ανάπτυξη και να συμβάλουν έτσι στην οικονομική και κοινωνική συνοχή της Ευρωπαϊκής Κοινότητας . 4 . Τα θέματα της έρευνας είναι μεταξύ άλλων : vii ) το κοινοτικό πρόγραμμα της εσωτερικής αγοράς και θέματα μικροοικονομικής ανάλυσης, συμπεριλαμβανομένης της οργάνωσης στο βιομηχανικό τομέα και της οικονομίας των κανονιστικών ρυθμίσεων ( π.χ . πρότυπα )- vii ) τα οικονομικά της ευρωπαϊκής ολοκλήρωσης, όπου περιλαμβάνονται και τα ενδοευρωπαϊκά προβλήματα των περιφερειακών σχέσεων Βορρά-Νότου - iii ) οι καθοριστικοί παράγοντες της οικονομικής ανάπτυξης της Δυτικής Ευρώπης, όπου περιλαμβάνονται οι δυναμικοί παράγοντες όπως η προηγμένη τεχνολογία και η καινοτομία, και οι σχετικοί περιορισμοί όπως η ανάγκη σεβασμού του περιβάλλοντος - iiv ) τα προβλήματα συστηματικού χαρακτήρα στο νομισματικό τομέα και ο συντονισμός της μακροοικονομικής και φορολογικής πολιτικής - iiv ) τα προβλήματα εμπορικής πολιτικής και ο ρόλος της Δυτικής Ευρώπης στο διεθνή καταμερισμό εργασίας - ivi ) τα προβλήματα της απασχόλησης, της υγείας και της κοινωνικής πολιτικής, τα οποία έχουν αρκετά διαφορετικά χαρακτηριστικά στη Δυτική Ευρώπη συγκρινόμενα με τις Ηνωμένες Πολιτείες και την Ιαπωνία και vii ) τα προβλήματα μεθοδολογίας ή ανάπτυξης μοντέλων σχετικά με τα ανωτέρω θέματα ή άλλα θέματα βασικού ενδιαφέροντος, η διαμόρφωση στατιστικών κατηγοριών και κατάλληλων τεχνικών, κοινωνικών και οικονομικών δεικτών, καθώς επίσης και οικονομικών μοντέλων μεγαλύτερης ακρίβειας . ΠΑΡΑΡΤΗΜΑ Β ΟΙΚΟΝΟΜΙΚΕΣ ΔΙΑΤΑΞΕΙΣ Άρθρο 1 Το ποσό που κρίνεται αναγκαίο για την εκτέλεση του προγράμματος SPES ανέρχεται σε 6 000 000 Ecu . Άρθρο 2 Η οικονομική συμβολή της Αυστρίας στην εκτέλεση του προγράμματος SPES υπολογίζεται σε 160 800 Ecu .


text: Άρθρο 3 Το χρονοδιάγραμμα των αναλαμβανομένων υποχρεώσεων και της χρηματοδοτικής συνεισφοράς της Αυστρίας αναγράφεται στον πίνακα που ακολουθεί . Χρονοδιάγραμμα των αναλήψεων υποχρεώσεων που κρίνονται αναγκαίες για την εκτέλεση του προγράμματος SPES ( πιστώσεις ανάληψης υποχρεώσεων ) και της συνεισφοράς της Αυστρίας ( σε Ecu ) ιΕτος Αναλήψεις υποχρεώσεων Συνεισφορά της Αυστρίας Διαχείριση και διοικητική λειτουργία Συμβάσεις Σύνολο Διαχείριση και διοικητική λειτουργία Συμβάσεις Σύνολο 1989 170 000 830 000 1 000 000 4 556 22 244 26 800 1990 260 000 1 740 000 2 000 000 6 968 46 632 53 600 1991 300 000 1 700 000 2 000 000 8 040 45 560 53 600 1992 320 000 680 000 1 000 000 8 576 18 224 26 800 Γενικό σύνολο 1 050 000 4 950 000 6 000 000 28 140 132 660 160 800 ΠΑΡΑΡΤΗΜΑ Γ ΧΡΗΜΑΤΟΔΟΤΙΚΟΙ ΚΑΝΟΝΕΣ Άρθρο 1 Οι παρούσες διατάξεις θεσπίζουν τους κανόνες χρηματοδότησης για την Αυστρία που αναφέρονται στο άρθρο 2 της συμφωνίας . Άρθρο 2 Στην αρχή κάθε έτους ή οποτεδήποτε αναθεωρηθεί το πρόγραμμα SPES για να αυξηθεί το ποσό που κρίθηκε αναγκαίο για την εκτέλεσή του, η Επιτροπή θα ζητεί από την Αυστρία να καταβάλει τα ποσά που αντιστοιχούν στη συνεισφορά της στις δαπάνες βάσει της συμφωνίας . Η συνεισφορά αυτή εκφράζεται σε Ecu και σε αυστριακό νόμισμα . Η σύνθεση του Ecu καθορίζεται στον κανονισμό ( ΕΟΚ ) αριθ . 3180/78 του Συμβουλίου . Η ισοτιμία σε αυστριακό νόμισμα της συνεισφοράς σε Ecu προσδιορίζεται κατά την ημερομηνία της πρόσκλησης για καταβολή της συνεισφοράς . Η Αυστρία καταβάλλει τη συνεισφορά της στα ετήσια έξοδα, βάσει της συμφωνίας, στην αρχή κάθε έτους και το αργότερο τρεις μήνες μετά την αποστολή της πρόσκλησης για καταβολή της συνεισφοράς . Κάθε υπερημερία ως προς την καταβολή της συνεισφοράς γεννά υποχρέωση καταβολής τόκου από την Αυστρία με επιτόκιο ίσο προς το υψηλότερο προεξοφλητικό επιτόκιο που ισχύει στα κράτη μέλη της Κοινότητας την αντίστοιχη ημερομηνία . Το επιτόκιο προσαυξάνεται κατά 0,25 ποσοστιαίες μονάδες για κάθε μήνα υπερημερίας . Το αυξημένο επιτόκιο εφαρμόζεται για ολόκληρο το χρονικό διάστημα της υπερημερίας . Ωστόσο, ο τόκος αυτός καταβάλλεται μόνον εάν η συνεισφορά καταβάλλεται μετά την παρέλευση τριμήνου από την πρόσκληση καταβολής που απέστειλε η Επιτροπή . Άρθρο 3 Τα κεφάλαια που καταβάλλονται από την Αυστρία πιστώνονται στο πρόγραμμα SPES και εγγράφονται ως έσοδα προϋπολογισμού που κατατάσσονται στο σχετικό κονδύλι της κατάστασης εσόδων του γενικού προϋπολογισμού . Άρθρο 4 Ο ισχύων δημοσιονομικός κανονισμός που εφαρμόζεται στο γενικό προϋπολογισμό των Ευρωπαϊκών Κοινοτήτων εφαρμόζεται και στη διαχείριση των πιστώσεων . Άρθρο 5 Στο τέλος κάθε έτους καταρτίζεται και υποβάλλεται στην Αυστρία, για ενημέρωση, κατάσταση των πιστώσεων των σχετικών με το πρόγραμμα SPES .


text:
 8.2.2007
 EL
 Επίσημη Εφημερίδα της Ευρωπαϊκής Ένωσης
 L 35/29
 ΑΠΌΦΑΣΗ αριθ. 1/2007 ΤΗΣ ΜΕΙΚΤΉΣ ΕΠΙΤΡΟΠΉΣ ΕΚ-ΕΛΒΕΤΊΑΣ
 της 31ης Ιανουαρίου 2007
 για την αντικατάσταση των πινάκων ΙΙΙ και IV στοιχείο β) του πρωτοκόλλου αριθ. 2
 (2007/85/ΕΚ)
 Η ΜΕΙΚΤΗ ΕΠΙΤΡΟΠΗ,
 Έχοντας υπόψη τη συμφωνία μεταξύ της Ευρωπαϊκής Οικονομικής Κοινότητας, αφενός, και της Ελβετικής Συνομοσπονδίας, αφετέρου, που υπεγράφη στις Βρυξέλλες στις 22 Ιουλίου 1972, στο εξής αποκαλούμενη «η συμφωνία», όπως τροποποιήθηκε από τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας για την τροποποίηση της συμφωνίας ως προς τις διατάξεις που εφαρμόζονται για τα μεταποιημένα γεωργικά προϊόντα, η οποία υπεγράφη στο Λουξεμβούργο στις 26 Οκτωβρίου 2004, και το πρωτόκολλό της αριθ. 2, και ιδίως το άρθρο 7,
 Εκτιμώντας τα ακόλουθα:
 (1)
 Για την εφαρμογή του πρωτοκόλλου αριθ. 2 της συμφωνίας, η Μεικτή Επιτροπή καθορίζει εγχώριες τιμές αναφοράς για τα συμβαλλόμενα μέρη.
 (2)
 Οι πραγματικές τιμές στις εγχώριες αγορές των συμβαλλόμενων μερών όσον αφορά τις πρώτες ύλες για τις οποίες εφαρμόζονται μέτρα αντιστάθμισης τιμών έχουν αλλάξει.
 (3)
 Ως εκ τούτου, είναι αναγκαίο να επικαιροποιηθούν αναλόγως οι τιμές αναφοράς και τα ποσά που αναφέρονται στους πίνακες III και IV στοιχείο β) του πρωτοκόλλου αριθ. 2.
 (4)
 Η πραγματική αγορά έχει αλλάξει σημαντικά σε σύγκριση με τα δύο τελευταία έτη και προβλέπεται επανεξέταση της αντιπροσωπευτικότητας των τιμών τον Μάιο του 2007,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Ο πίνακας III και ο πίνακας IV στοιχείο β) του πρωτοκόλλου αριθ. 2 αντικαθίστανται από τους πίνακες του παραρτήματος I και του παραρτήματος II της παρούσας απόφασης.
 Άρθρο 2
 Η παρούσα απόφαση αρχίζει να ισχύει την 1η Φεβρουαρίου 2007.
 Βρυξέλλες, 31 Ιανουαρίου 2007.
 Για τη Μεικτή Επιτροπή
 Ο Πρόεδρος
 Matthias BRINKMANN
 ΠΑΡΑΡΤΗΜΑ I
 «ΠΙΝΑΚΑΣ ΙΙΙ
 Εγχώριες τιμές αναφοράς της ΕΚ και της Ελβετίας
 (CHF/100 kg καθαρού βάρους)
 Γεωργική πρώτη ύλη
 Εγχώρια τιμή αναφοράς Ελβετίας
 Εγχώρια τιμή αναφοράς ΕΚ
 Διαφορά τιμών αναφοράς Ελβετίας/ΕΚ
 Σίτος μαλακός
 51,36
 23,54
 27,80
 Σίτος σκληρός
 34,12
 28,22
 5,90
 Σίκαλη
 45,04
 23,16
 21,90
 Κριθή
 27,61
 20,78
 6,85
 Αραβόσιτος
 30,46
 24,85
 5,60
 Άλευρα μαλακού σίτου
 95,50
 48,26
 47,25
 Πλήρες γάλα σε σκόνη
 653,33
 354,29
 299,05
 Αποκορυφωμένο γάλα σε σκόνη
 457,33
 304,39
 152,95
 Βούτυρο
 905,00
 406,98
 498,00
 Λευκή ζάχαρη
 0,00
 0,00
 0,00
 Αυγά (1)
 255,00
 205,50
 49,50
 Πατάτες νωπές
 42,00
 21,00
 21,00
 Φυτικό λίπος (2)
 390,00
 160,00
 230,00
 (1) Με βάση τις τιμές για αυγά πουλιών σε υγρή κατάσταση, όχι σε κέλυφος, πολλαπλασιασμένες με τον συντελεστή 0,85.
 (2) Τιμές για φυτικά λίπη (για τις βιομηχανίες αρτοσκευασμάτων και τροφίμων) με περιεκτικότητα σε λιπαρές ουσίες 100 %».
 ΠΑΡΑΡΤΗΜΑ II
 «ΠΙΝΑΚΑΣ IV
 β)
 Τα βασικά ποσά για γεωργικές πρώτες ύλες στα οποία βασίζεται ο υπολογισμός των γεωργικών στοιχείων:
 (CHF/100 kg καθαρού βάρους)
 Γεωργική πρώτη ύλη
 Εφαρμοζόμενο βασικό ποσό από την έναρξη ισχύος
 Εφαρμοζόμενο βασικό ποσό τρία έτη μετά την έναρξη ισχύος
 Σίτος μαλακός
 25,00
 24,00
 Σίτος σκληρός
 5,00
 5,00
 Σίκαλη
 20,00
 19,00
 Κριθή
 6,00
 5,00
 Αραβόσιτος
 5,00
 5,00
 Άλευρα μαλακού σίτου
 43,00
 40,00
 Πλήρες γάλα σε σκόνη
 269,00
 254,00
 Αποκορυφωμένο γάλα σε σκόνη
 138,00
 130,00
 Βούτυρο
 473,00
 448,00
 Λευκή ζάχαρη
 0,00
 0,00
 Αυγά
 36,00
 36,00
 Πατάτες νωπές
 19,00
 18,00


text:
 21.3.2013
 EL
 Επίσημη Εφημερίδα της Ευρωπαϊκής Ένωσης
 L 81/6
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 207/2012
 της 7ης Δεκεμβρίου 2012
 για τροποποίηση του παραρτήματος I (Κτηνιατρικά και φυτοϋγειονομικά θέματα) και του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) αριθ. 231/2012 της Επιτροπής, της 9ης Μαρτίου 2012, σχετικά με τη θέσπιση προδιαγραφών για τα πρόσθετα τροφίμων που αναφέρονται στα παραρτήματα II και ΙΙΙ του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου (1), πρέπει να ενσωματωθεί στη συμφωνία για τον ΕΟΧ.
 (2)
 Ο κανονισμός (ΕΕ) αριθ. 232/2012 της Επιτροπής, της 16ης Μαρτίου 2012, για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τους όρους χρήσης και τα επίπεδα χρήσης των ουσιών κίτρινο της κινολίνης (E 104), κίτρινο sunset FCF/κιτρινοπορτοκαλί S (E 110) και πονσώ 4R, ερυθρό της κοχενίλης A (E 124) (2), πρέπει να ενσωματωθεί στη συμφωνία για τον ΕΟΧ.
 (3)
 Ο κανονισμός (ΕΕ) αριθ. 252/2012 της Επιτροπής, της 21ης Μαρτίου 2012, για καθορισμό των μεθόδων δειγματοληψίας και ανάλυσης για τον επίσημο έλεγχο των επιπέδων των διοξινών, των παρόμοιων με τις διοξίνες PCB και των μη παρόμοιων με τις διοξίνες PCB σε ορισμένα τρόφιμα και την κατάργηση του κανονισμού (ΕΚ) αριθ. 1883/2006 (3), πρέπει να ενσωματωθεί στη συμφωνία για τον ΕΟΧ.
 (4)
 Ο κανονισμός (ΕΕ) αριθ. 270/2012 της Επιτροπής, της 26ης Μαρτίου 2012, για την τροποποίηση των παραρτημάτων II και III του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τα ανώτατα όρια καταλοίπων των ουσιών amidosulfuron, azoxystrobin, bentazone, bixafen, cyproconazole, fluopyram, imazapic, malathion, propiconazole και spinosad μέσα ή πάνω σε ορισμένα προϊόντα (4), πρέπει να ενσωματωθεί στη συμφωνία για τον ΕΟΧ.
 (5)
 Ο κανονισμός (ΕΕ) αριθ. 378/2012 της Επιτροπής, της 3ης Μαΐου 2012, σχετικά με την άρνηση έγκρισης ορισμένων ισχυρισμών υγείας που διατυπώνονται για τα τρόφιμα και αφορούν τη μείωση του κινδύνου εκδήλωσης ασθένειας και την ανάπτυξη και υγεία των παιδιών (5), πρέπει να ενσωματωθεί στη συμφωνία για τον ΕΟΧ.
 (6)
 Η απόφαση 2010/770/ΕΕ της Επιτροπής, της 13ης Δεκεμβρίου 2010, για την τροποποίηση της απόφασης 2009/980/ΕΕ όσον αφορά τους όρους χρήσης εγκεκριμένου ισχυρισμού υγείας σχετικά με την επίδραση υδατοδιαλυτού τοματοπολτού στη συσσωμάτωση των αιμοπεταλίων (6), πρέπει να ενσωματωθεί στη συμφωνία για τον ΕΟΧ.
 (7)
 Ο κανονισμός (ΕΕ) αριθ. 231/2012 καταργεί, με ισχύ από την 1η Δεκεμβρίου 2012, τις οδηγίες της Επιτροπής 2008/60/ΕΚ (7), 2008/84/ΕΚ (8) και 2008/128/ΕΚ (9) που έχουν ενσωματωθεί στη συμφωνία για τον ΕΟΧ και οι οποίες πρέπει, συνεπώς, να διαγραφούν από τη συμφωνία για τον ΕΟΧ με ισχύ από την 1η Δεκεμβρίου 2012.
 (8)
 Ο κανονισμός (ΕΕ) αριθ. 252/2012 καταργεί τον κανονισμό (ΕΚ) αριθ. 1883/2006 της Επιτροπής (10) που έχει ενσωματωθεί στη συμφωνία για τον ΕΟΧ και ο οποίος πρέπει, επομένως, να καταργηθεί στο πλαίσιο της συμφωνίας για τον ΕΟΧ.
 (9)
 Η


text:
παρούσα απόφαση αφορά νομοθεσία σχετικά με ζωοτροφές και τρόφιμα. Η νομοθεσία σχετικά με ζωοτροφές και τρόφιμα δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I και στην εισαγωγή του κεφαλαίου ΧΙΙ του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (10)
 Τα παραρτήματα I και ΙΙ της συμφωνίας για τον ΕΟΧ πρέπει επομένως να τροποποιηθούν αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 40 [κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου] του κεφαλαίου II του παραρτήματος I της συμφωνίας για τον ΕΟΧ προστίθεται η ακόλουθη περίπτωση:
 «—
 32012 R 0270: Κανονισμός (ΕΕ) αριθ. 270/2012 της Επιτροπής της 26ης Μαρτίου 2012 (ΕΕ L 89 της 27.3.2012, σ. 5).».
 Άρθρο 2
 Το κεφάλαιο XII του παραρτήματος II της συμφωνίας τροποποιείται ως εξής:
 1)
 Στο σημείο 54οζ [κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου] προστίθεται η ακόλουθη περίπτωση:
 «—
 32012 R 0270: Κανονισμός (ΕΕ) αριθ. 270/2012 της Επιτροπής της 26ης Μαρτίου 2012 (ΕΕ L 89 της 27.3.2012, σ. 5).».
 2)
 Το κείμενο του σημείου 54πιβ [κανονισμός (ΕΚ) αριθ. 1883/2006 της Επιτροπής] διαγράφεται.
 3)
 Το κείμενο του σημείου 54ργ (οδηγία 2008/60/ΕΚ της Επιτροπής), του σημείου 54ρια (οδηγία 2008/84/ΕΚ της Επιτροπής) και του σημείου 54ριβ (οδηγία 2008/128/ΕΚ της Επιτροπής) διαγράφεται.
 4)
 Στο σημείο 54ρκβ [κανονισμός (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου] προστίθεται η ακόλουθη περίπτωση:
 «—
 32012 R 0232: Κανονισμός (ΕΕ) αριθ. 232/2012 της Επιτροπής της 16ης Μαρτίου 2012 (ΕΕ L 78 της 17.3.2012, σ. 1).».
 5)
 Στο σημείο 54ρκζ (απόφαση 2009/980/ΕΕ της Επιτροπής) προστίθενται τα εξής:
 «, όπως τροποποιήθηκε με:
 —
 32010 D 0770: Απόφαση 2010/770/ΕΕ της Επιτροπής της 13ης Δεκεμβρίου 2010 (ΕΕ L 328 της 14.12.2010, σ. 18).».
 6)
 Μετά το σημείο 68 [εκτελεστικός κανονισμός (ΕΕ) αριθ. 1274/2011 της Επιτροπής] παρεμβάλλονται τα ακόλουθα σημεία:
 «69.
 32012 R 0231: Κανονισμός (ΕΕ) αριθ. 231/2012 της Επιτροπής, της 9ης Μαρτίου 2012, σχετικά με τη θέσπιση προδιαγραφών για τα πρόσθετα τροφίμων που αναφέρονται στα παραρτήματα II και ΙΙΙ του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου (ΕΕ L 83 της 22.3.2012, σ. 1).
 70.
 32012 R 0252: Κανονισμός (ΕΕ) αριθ. 252/2012 της Επιτροπής, της 21ης Μαρτίου 2012, για καθορισμό των μεθόδων δειγματοληψίας και ανάλυσης για τον επίσημο έλεγχο των επιπέδων των διοξινών, των παρόμοιων με τις διοξίνες PCB και των μη παρόμοιων με τις διοξίνες PCB σε ορισμένα τρόφιμα και την κατάργηση του κανονισμού (ΕΚ) αριθ. 1883/2006 (ΕΕ L 84 της 23.3.2012, σ. 1).
 71.
 32012 R 0378: Κανονισμός (ΕΕ) αριθ. 378/2012 της Επιτροπής, της 3ης Μαΐου 2012, σχετικά με την άρνηση έγκρισης ορισμένων ισχυρισμών υγείας που διατυπώνονται για τα τρόφιμα και αφορούν τη μείωση του κινδύνου εκδήλωσης ασθένειας και την ανάπτυξη και υγεία των παιδιών (ΕΕ L 119 της 4.5.2012, σ. 9).».
 Άρθρο 3
 Τα κείμενα των κανονισμών (ΕΕ) αριθ. 231/2012, (ΕΕ) αριθ. 232/2012, (ΕΕ) αριθ. 252/2012,


text:
(ΕΕ) αριθ. 270/2012 και (ΕΕ) αριθ. 378/2012 και της απόφασης 2010/770/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 4
 Η παρούσα απόφαση αρχίζει να ισχύει στις 8 Δεκεμβρίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας για τον ΕΟΧ (11).
 Άρθρο 5
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 7 Δεκεμβρίου 2012.
 Για τη Μεικτή Επιτροπή του ΕΟΧ
 Ο Πρόεδρος
 Atle LEIKVOLL
 (1) ΕΕ L 83 της 22.3.2012, σ. 1.
 (2) ΕΕ L 78 της 17.3.2012, σ. 1.
 (3) ΕΕ L 84 της 23.3.2012, σ. 1.
 (4) ΕΕ L 89 της 27.3.2012, σ. 5.
 (5) ΕΕ L 119 της 4.5.2012, σ. 9.
 (6) ΕΕ L 328 της 14.12.2010, σ. 18.
 (7) ΕΕ L 158 της 18.6.2008, σ. 17.
 (8) ΕΕ L 253 της 20.9.2008, σ. 1.
 (9) ΕΕ L 6 της 10.1.2009, σ. 20.
 (10) ΕΕ L 364 της 20.12.2006, σ. 32.
 (11) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22002D0089
 Απόφαση της Μεικτής Επιτροπής του ΕΟΧ αριθ. 89/2002, της 25ης Ιουνίου 2002, για την τροποποίηση του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧ
 Επίσημη Εφημερίδα αριθ. L 266 της 03/10/2002 σ. 0061 - 0062
 Απόφαση της Μεικτής Επιτροπής του ΕΟΧαριθ. 89/2002της 25ης Ιουνίου 2002για την τροποποίηση του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XVIII της συμφωνίας τροποποιήθηκε με την απόφαση αριθ. 58/2002 της Μεικτής Επιτροπής του ΕΟΧ, της 31ης Μαΐου 2002(1).(2) Την οδηγία 2001/86/ΕΚ του Συμβουλίου, της 8ης Οκτωβρίου 2001, για τη συμπλήρωση του καταστατικού της ευρωπαϊκής εταιρίας όσον αφορά το ρόλο των εργαζομένων(2),ΑΠΟΦΑΣΙΖΕΙ:Άρθρο 1Μετά το σημείο 32δ (οδηγία 2001/23/ΕΚ του Συμβουλίου) του παραρτήματος XVIII της συμφωνίας παρεμβάλλεται το ακόλουθο σημείο:"32ε. 32001 L 0086: Οδηγία 2001/86/ΕΚ του Συμβουλίου, της 8ης Οκτωβρίου 2001, για τη συμπλήρωση του καταστατικού της ευρωπαϊκής εταιρίας όσον αφορά το ρόλο των εργαζομένων (ΕΕ L 294 της 11.10.2001, σ. 22)."Άρθρο 2Τα κείμενα των οδηγιών 2001/86/ΕΚ στην ισλανδική και στη νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.Άρθρο 3Η παρούσα απόφαση αρχίζει να ισχύει στις 26 Ιουνίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 25 Ιουνίου 2002.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 238 της 5.9.2002, σ. 22.(2) ΕΕ L 294 της 11.10.2001, σ. 22.(3) Έχουν αναφερθεί συνταγματικές απαιτήσεις.


text:
 Σημαντική ανακοίνωση νομικού περιεχομένου
 |
 22006A0606(01)
 Συμφωνία σύμπραξηs μεταξύ της Ευρωπαϊκής Κοινότητας και των Ηνωμένων Πολιτειών της Μικρονησίας για την αλιεία στις Ηνωμένες Πολιτείες της Μικρονησίας
 Επίσημη Εφημερίδα αριθ. L 151 της 06/06/2006 σ. 0003 - 0007
 Συμφωνία σύμπραξηςμεταξύ της Ευρωπαϊκής Κοινότητας και των Ηνωμένων Πολιτειών της Μικρονησίας για την αλιεία στις Ηνωμένες Πολιτείες της ΜικρονησίαςΗ ΕΥΡΩΠΑΪΚΗ ΚΟΙΝΟΤΗΤΑ,στο εξής καλούμενη "Κοινότητα" καιΗ ΚΥΒΕΡΝΗΣΗ ΤΩΝ ΗΝΩΜΕΝΩΝ ΠΟΛΙΤΕΙΩΝ ΤΗΣ ΜΙΚΡΟΝΗΣΙΑΣ,στο εξής καλούμενη "ΗΠΜ",αποκαλούμενες κατωτέρω "τα μέρη",ΕΚΤΙΜΩΝΤΑΣ τη στενή συνεργασία και τις εγκάρδιες σχέσεις μεταξύ της Κοινότητας και των ΗΠΜ, ιδίως στο πλαίσιο των συμφωνιών Λομέ και Κοτονού, και την κοινή τους επιθυμία να διατηρήσουν και να αναπτύξουν τις σχέσεις αυτές,ΕΚΤΙΜΩΝΤΑΣ την επιθυμία των ΗΠΜ να προωθήσουν την ορθολογική εκμετάλλευση των αλιευτικών τους πόρων, στο πλαίσιο ενισχυμένης συνεργασίας και με την επιθυμία τα κοινοτικά αλιευτικά σκάφη να έχουν πρόσβαση στην αποκλειστική οικονομική ζώνη (ΑΟΖ) των ΗΠΜ,ΥΠΕΝΘΥΜΙΖΟΝΤΑΣ ότι, όσον αφορά τη διατήρηση, τη διαχείριση και την ορθολογική εκμετάλλευση των άκρως μεταναστευτικών ιχθυαποθεμάτων, οι ΗΠΜ ασκούν τα κυριαρχικά δικαιώματά τους ή τη δικαιοδοσία τους σε μια ζώνη που εκτείνεται σε απόσταση έως 200 ναυτικά μίλια από τις γραμμές βάσης των ακτών τους,ΕΧΟΝΤΑΣ ΥΠΟΨΗ τη σύμβαση των Ηνωμένων Εθνών για το Δίκαιο της Θάλασσας του 1982 και τη συμφωνία των Ηνωμένων Εθνών για τη Διατήρηση των Αλιευτικών Πόρων (ΣΗΕΔΑΠ),ΕΧΟΝΤΑΣ ΕΠΙΓΝΩΣΗ της σημασίας των αρχών που καθιερώνονται από τον κώδικα καλής συμπεριφοράς για την υπεύθυνη αλιεία, ο οποίος υιοθετήθηκε κατά τη συνδιάσκεψη του FAO το 1995,ΕΠΙΒΕΒΑΙΩΝΟΝΤΑΣ ότι η άσκηση κυρίαρχων δικαιωμάτων από τα παράκτια κράτη σε ύδατα υπό τη δικαιοδοσία τους για σκοπούς εκμετάλλευσης, διατήρησης και διαχείρισης έμβιων πόρων πρέπει να διεξάγεται σύμφωνα με τις αρχές και πρακτικές του διεθνούς δικαίου και λαμβάνοντας υπόψη δεόντως τις καθιερωμένες πρακτικές σε περιφερειακό επίπεδο,ΑΠΟΦΑΣΙΣΜΕΝΑ να συνεργάζονται, προς το αμοιβαίο συμφέρον, υπέρ της προώθησης της υπεύθυνης αλιείας, για να εξασφαλίσουν τη μακροπρόθεσμη διατήρηση και τη βιώσιμη εκμετάλλευση των έμβιων θαλάσσιων πόρων,ΠΕΠΕΙΣΜΕΝΑ ότι η συνεργασία αυτή πρέπει να λάβει τη μορφή πρωτοβουλιών και μέτρων, τα οποία, είτε λαμβάνονται από κοινού είτε εξ εκάστου των μερών, είναι συμπληρωματικά και εξασφαλίζουν συνέπεια προς τις πολιτικές και συνεργία των προσπαθειών,ΑΠΟΦΑΣΙΣΜΕΝΑ, για τους σκοπούς αυτούς, να καθιερώσουν διάλογο με στόχο να βοηθηθούν οι ΗΠΜ να ορίσουν μια τομεακή αλιευτική πολιτική στις ΗΠΜ και να προσδιορίσουν τα κατάλληλα μέσα που θα διασφαλίζουν ότι η πολιτική αυτή εφαρμόζεται αποτελεσματικά και ότι οι οικονομικοί παράγοντες και η κοινωνία των πολιτών συμμετέχουν στη διαδικασία,ΕΠΙΘΥΜΩΝΤΑΣ να καθορίσουν τους όρους και τις συνθήκες που θα διέπουν τις αλιευτικές δραστηριότητες των κοινοτικών σκαφών στην ΑΟΖ των ΗΠΜ και την κοινοτική στήριξη για την προώθηση της υπεύθυνης αλιείας στην εν λόγω ΑΟΖ,ΑΠΟΦΑΣΙΣΜΕΝΑ να επιδοθούν σε στενότερη οικονομική συνεργασία στον τομέα της αλιείας και των συναφών δραστηριοτήτων, μέσω της ενθάρρυνσης άμεσων επενδύσεων στον τομέα της αλιείας, συμπεριλαμβανομένης της σύστασης κοινών επιχειρήσεων, στις οποίες θα συμμετέχουν επιχειρήσεις και των δύο μερών,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 1Πεδίο εφαρμογήςΗ παρούσα συμφωνία καθορίζει τις αρχές, τους κανόνες και τις διαδικασίες που διέπουν:α) την οικονομική, χρηματοοικονομική, τεχνική και επιστημονική συνεργασία στον τομέα της αλιείας, με σκοπό την προώθηση της υπεύθυνης αλιείας


text: στην ΑΟΖ των ΗΠΜ, ώστε να εξασφαλίζονται η διατήρηση και η βιώσιμη εκμετάλλευση των αλιευτικών πόρων, και η ανάπτυξη του αλιευτικού τομέα των ΗΠΜ·β) τους όρους πρόσβασης των κοινοτικών αλιευτικών σκαφών στην ΑΟΖ των ΗΠΜ·γ) τις ρυθμίσεις για την παρακολούθηση της αλιείας στην ΑΟΖ των ΗΠΜ με στόχο να διασφαλίζεται η τήρηση των ανωτέρω κανόνων και όρων·δ) τα μέτρα για την αποτελεσματική διατήρηση και διαχείριση των ιχθυαποθεμάτων·ε) την πρόληψη της παράνομης, λαθραίας και άναρχης αλιείας· καιστ) την προώθηση της συνεργασίας μεταξύ οικονομικών παραγόντων, συμπεριλαμβανομένων των συμπράξεων μεταξύ επιχειρήσεων που αποβλέπουν στην ανάπτυξη των οικονομικών δραστηριοτήτων που υπάγονται στον τομέα της αλιείας και των συναφών δραστηριοτήτων, προς το κοινό συμφέρον.Άρθρο 2ΟρισμοίΓια τους σκοπούς της παρούσας συμφωνίας, νοούνται ως:α) "αρχές των ΗΠΜ": η Εθνική Αρχή Διαχείρισης Πόρων του Ωκεανού (National Oceanic Resource Management Authority — NORMA) των ΗΠΜ·β) "κοινοτικές αρχές": η Ευρωπαϊκή Επιτροπή·γ) "Αποκλειστική Οικονομική Ζώνη των ΗΠΜ": τα ύδατα στα οποία οι ΗΠΜ ασκούν την κυριαρχία τους ή τη δικαιοδοσία τους σε θέματα αλιείας και τα οποία προσδιορίζονται από τον τίτλο 18 και 24 του κώδικα των ΗΠΜ·δ) "κοινοτικό σκάφος": κάθε αλιευτικό σκάφος που φέρει τη σημαία κράτους μέλους και είναι νηολογημένο στην Κοινότητα·ε) "κοινή επιχείρηση": εμπορική εταιρία που έχει συσταθεί στις ΗΠΜ από εφοπλιστές ή από εθνικές επιχειρήσεις των μερών για την άσκηση δραστηριοτήτων αλιείας ή συναφών δραστηριοτήτων·στ) "μεικτή επιτροπή": επιτροπή που αποτελείται από αντιπροσώπους της Κοινότητας και των ΗΠΜ, οι αρμοδιότητες της οποίας περιγράφονται στο άρθρο 9 της παρούσας συμφωνίας·ζ) "αλιεία":i) η αναζήτηση, αλίευση, λήψη ή συλλογή ιχθύων,ii) η απόπειρα αναζήτησης, αλίευσης, λήψης ή συλλογής ιχθύων,iii) η συμμετοχή σε οποιαδήποτε άλλη δραστηριότητα, η οποία μπορεί εύλογα να αναμένεται ότι θα καταλήξει στον εντοπισμό, την αλίευση, τη λήψη ή τη συλλογή ιχθύων,iv) η πόντιση, αναζήτηση ή περισυλλογή διατάξεων συγκέντρωσης αλιευτικών πόρων ή κάθε άλλου συναφούς ηλεκτρονικού εξοπλισμού, συμπεριλαμβανομένων των ραδιοφάρων,v) κάθε εργασία στη θάλασσα, η οποία άμεσα υποστηρίζει ή προπαρασκευάζει τις δραστηριότητες που περιγράφονται στα σημεία i) έως iv) καιvi) η χρήση οποιουδήποτε άλλου σκάφους, από αέρος ή δια θαλάσσης, για τις δραστηριότητες που περιγράφονται στα σημεία i) έως v), με εξαίρεση καταστάσεις έκτακτης ανάγκης που αφορούν την υγεία και την ασφάλεια του πληρώματος ή την ασφάλεια ενός σκάφους·η) "αλιευτικό σκάφος": κάθε σκάφος που χρησιμοποιείται ή προορίζεται να χρησιμοποιηθεί για αλιευτικές δραστηριότητες, συμπεριλαμβανομένων των πλοίων υποστήριξης, των σκαφών μεταφοράς και οποιουδήποτε άλλου σκάφους εμπλέκεται άμεσα σ' αυτές τις αλιευτικές δραστηριότητες·θ) "διαχειριστής": κάθε πρόσωπο, το οποίο είναι επιφορτισμένο ή υπεύθυνο για τη λειτουργία αλιευτικού σκάφους ή το οποίο διευθύνει ή ελέγχει αλιευτικό σκάφος, συμπεριλαμβανομένων του εφοπλιστή, ναυλωτή ή πλοιάρχου·ι) "μεταφόρτωση": η εκφόρτωση μέρους ή του συνόλου των ιχθύων που βρίσκονται επί αλιευτικού σκάφους σε άλλο αλιευτικό σκάφος σε καθορισμένο λιμένα.Άρθρο 3Αρχές και στόχοι για την εφαρμογή της παρούσας συμφωνίας1. Τα μέρη αναλαμβάνουν την υποχρέωση να προωθήσουν την υπεύθυνη αλιεία στην ΑΟΖ των ΗΠΜ, με βάση την αρχή της μη διάκρισης μεταξύ των διαφόρων στόλων που αλιεύουν στη ζώνη, με την επιφύλαξη των συμφωνιών που συνάπτονται μεταξύ αναπτυσσομένων χωρών της ίδιας γεωγραφικής περιφέρειας, συμπεριλαμβανομένων των συμφωνιών αμοιβαιότητας στον τομέα της αλιείας.2. Τα


text: μέρη συνεργάζονται με στόχο να βοηθηθούν οι ΗΠΜ στον ορισμό και την εφαρμογή μιας τομεακής αλιευτικής πολιτικής στην ΑΟΖ των ΗΠΜ και, προς τούτο, εγκαινιάζουν πολιτική διαλόγου σχετικά με τις αναγκαίες μεταρρυθμίσεις. Αναλαμβάνουν την υποχρέωση να ενημερώνουν και να διαβουλεύονται μεταξύ τους για κάθε αλλαγή στην τομεακή αλιευτική πολιτική.3. Τα μέρη συνεργάζονται επίσης στη διενέργεια εκ των προτέρων, παράλληλων και εκ των υστέρων αξιολογήσεων, τόσο από κοινού όσο και μονομερώς, για τα μέτρα, τα προγράμματα και τις ενέργειες που υλοποιούνται βάσει των διατάξεων της παρούσας συμφωνίας.4. Τα μέρη αναλαμβάνουν την υποχρέωση να εξασφαλίζουν ότι η παρούσα συμφωνία εφαρμόζεται σύμφωνα με τις αρχές της χρηστής οικονομικής και κοινωνικής διακυβέρνησης.5. Η ναυτολόγηση ναυτικών των ΗΠΜ σε κοινοτικά σκάφη διέπεται από τη διακήρυξη της Διεθνούς Οργάνωσης Εργασίας (ΔΟΕ) σχετικά με τις θεμελιώδεις αρχές και δικαιώματα στην εργασία, η οποία εφαρμόζεται αυτοδικαίως στις αντίστοιχες συμβάσεις και στους γενικούς όρους απασχόλησης. Ισχύει ιδίως η ελευθερία του συνεταιρίζεσθαι και η ουσιαστική αναγνώριση του δικαιώματος συλλογικών διαπραγματεύσεων των εργαζομένων, καθώς και η κατάργηση των διακρίσεων σε θέματα απασχόλησης και άσκησης του επαγγέλματος.Άρθρο 4Επιστημονική συνεργασία1. Στη διάρκεια της περιόδου που καλύπτεται από την παρούσα συμφωνία, η Κοινότητα και οι ΗΠΜ ανταλλάσσουν πληροφορίες σχετικά με την τρέχουσα κατάσταση των πόρων στην ΑΟΖ των ΗΠΜ. Για τον σκοπό αυτό, όταν είναι αναγκαίο, πραγματοποιείται μεικτή επιστημονική συνεδρίαση, για να συστήσει μέτρα στη μεικτή επιτροπή, που προβλέπεται στο άρθρο 9.2. Τα μέρη διαβουλεύονται μεταξύ τους, είτε άμεσα είτε στο πλαίσιο των αρμόδιων διεθνών οργανισμών, με σκοπό την εξασφάλιση της διαχείρισης και της διατήρησης των έμβιων πόρων στον Δυτικό και Κεντρικό Ειρηνικό, και συνεργάζονται στο πλαίσιο των σχετικών επιστημονικών ερευνών.Άρθρο 5Πρόσβαση των κοινοτικών αλιευτικών σκαφών στην ΑΟΖ των ΗΠΜ1. Οι ΗΠΜ αναλαμβάνουν την υποχρέωση να επιτρέπουν στα κοινοτικά σκάφη να ασκούν αλιευτικές δραστηριότητες στην ΑΟΖ τους σύμφωνα με την παρούσα συμφωνία, συμπεριλαμβανομένου του πρωτοκόλλου και του παραρτήματος.2. Οι αλιευτικές δραστηριότητες που διέπονται από την παρούσα συμφωνία υπόκεινται στους νόμους και κανονισμούς που ισχύουν στις ΗΠΜ. Οι ΗΠΜ κοινοποιούν στην Επιτροπή τις τροποποιήσεις των εν λόγω νόμων και κανονισμών, το συντομότερο δυνατό. Οι τροποποιήσεις αυτές εφαρμόζονται εντός προθεσμίας τριών μηνών από την κοινοποίησή τους.3. Οι ΗΠΜ είναι υπεύθυνες για την ουσιαστική εφαρμογή των διατάξεων παρακολούθησης της αλιείας που περιέχονται στο πρωτόκολλο. Τα κοινοτικά σκάφη είναι υποχρεωμένα να συμμορφώνονται προς τις εν λόγω απαιτήσεις παρακολούθησης. Τα μέτρα που λαμβάνονται από τις αρχές των ΗΠΜ για τη ρύθμιση της αλιείας με στόχο τη διατήρηση των αλιευτικών πόρων, βασίζονται σε αντικειμενικά και επιστημονικά κριτήρια. Πρέπει να εφαρμόζονται χωρίς διακρίσεις στα κοινοτικά σκάφη, στα σκάφη των ΗΠΜ και στα αλλοδαπά σκάφη, με την επιφύλαξη των συμφωνιών που συνάπτονται μεταξύ αναπτυσσομένων χωρών της ίδιας γεωγραφικής περιφέρειας, συμπεριλαμβανομένων των συμφωνιών αμοιβαιότητας στον τομέα της αλιείας.4. Η Κοινότητα λαμβάνει όλα τα ενδεδειγμένα μέτρα, για να εξασφαλίσει ότι τα σκάφη της τηρούν τις διατάξεις της παρούσας συμφωνίας, καθώς και τη νομοθεσία και τους κανονισμούς που διέπουν τις αλιευτικές δραστηριότητες εντός της ΑΟΖ των ΗΠΜ.Άρθρο 6ΆδειεςΗ διαδικασία που επιτρέπει την έκδοση άδειας αλιείας για ένα σκάφος, τα εφαρμοστέα τέλη και ο τρόπος πληρωμής


text: από τους εφοπλιστές, καθορίζονται στο παράρτημα του πρωτοκόλλου.Άρθρο 7Χρηματική αντιπαροχή1. Η Κοινότητα χορηγεί στις ΗΠΜ ενιαία χρηματική αντιπαροχή σύμφωνα με τους όρους και τις προϋποθέσεις που προβλέπονται στο πρωτόκολλο και στα παραρτήματα, χωρίς να θίγεται η χρηματοδότηση που παρέχεται στις ΗΠΜ στο πλαίσιο της συμφωνίας του Κοτονού. Η εν λόγω ενιαία αντιπαροχή υπολογίζεται με βάση δύο συναφή στοιχεία, και συγκεκριμένα:α) την πρόσβαση των κοινοτικών αλιευτικών σκαφών στην ΑΟΖ των ΗΠΜ καιβ) την οικονομική στήριξη της Κοινότητας για την προώθηση της υπεύθυνης αλιείας και της βιώσιμης εκμετάλλευσης των αλιευτικών πόρων στην ΑΟΖ των ΗΠΜ.2. Ο καθορισμός και η διαχείριση της συνιστώσας της χρηματικής αντιπαροχής που αναφέρεται στο στοιχείο β) της παραγράφου 1, γίνεται με βάση τον προσδιορισμό από τα δύο μέρη, με κοινή συμφωνία, και σύμφωνα με τις διατάξεις του πρωτοκόλλου, των στόχων οι οποίοι θα επιτευχθούν στο πλαίσιο της τομεακής αλιευτικής πολιτικής των ΗΠΜ και σύμφωνα με ετήσιο και πολυετές προγραμματισμό για την εφαρμογή της.3. Η ετήσια χρηματική αντιπαροχή που χορηγεί η Κοινότητα καταβάλλεται κατ' έτος σύμφωνα με το πρωτόκολλο και με την επιφύλαξη των διατάξεων της παρούσας συμφωνίας και του πρωτοκόλλου της σχετικά με τυχόν μεταβολή του ύψους της αντιπαροχής, συνεπεία:α) σοβαρών περιστατικών, εξαιρέσει φυσικών φαινομένων, τα οποία αποκλείουν την άσκηση των αλιευτικών δραστηριοτήτων στην ΑΟΖ των ΗΠΜ, σύμφωνα με το άρθρο 14 της παρούσας συμφωνίας·β) μείωσης των αλιευτικών δυνατοτήτων που χορηγούνται στα κοινοτικά σκάφη, με κοινή συμφωνία μεταξύ των μερών, κατ' εφαρμογή μέτρων διαχείρισης των σχετικών αποθεμάτων, που κρίνονται αναγκαία για τη διατήρηση και τη βιώσιμη εκμετάλλευση των πόρων βάσει των βέλτιστων διαθέσιμων επιστημονικών γνωμοδοτήσεων, σύμφωνα με το άρθρο 4 του πρωτοκόλλου·γ) αύξησης των αλιευτικών δυνατοτήτων που χορηγούνται στα κοινοτικά σκάφη, με κοινή συμφωνία μεταξύ των μερών, όποτε οι βέλτιστες διαθέσιμες επιστημονικές γνωμοδοτήσεις συγκλίνουν ότι το επιτρέπει η κατάσταση των πόρων, σύμφωνα με τα άρθρα 1 και 4 του πρωτοκόλλου·δ) επανεκτίμησης των όρων της κοινοτικής οικονομικής στήριξης για την εφαρμογή μιας τομεακής αλιευτικής πολιτικής στις ΗΠΜ, σύμφωνα με το άρθρο 5 του πρωτοκόλλου, όποτε αυτό δικαιολογείται από τα αποτελέσματα του ετήσιου και πολυετούς προγραμματισμού που τηρούν τα δύο μέρη·ε) καταγγελίας της παρούσας συμφωνίας σύμφωνα με τις διατάξεις του άρθρου 12·στ) αναστολής της εφαρμογής της παρούσας συμφωνίας σύμφωνα με τις διατάξεις του άρθρου 13.Άρθρο 8Προώθηση της συνεργασίας μεταξύ των οικονομικών παραγόντων και στην κοινωνία των πολιτών1. Τα μέρη ενθαρρύνουν την οικονομική, εμπορική, επιστημονική και τεχνική συνεργασία στον τομέα της αλιείας και στους συναφείς τομείς. Προβαίνουν σε διαβουλεύσεις, για να συντονίζουν τα διάφορα μέτρα που σχεδιάζεται να ληφθούν για τον σκοπό αυτό.2. Τα μέρη ενθαρρύνουν την ανταλλαγή πληροφοριών σχετικά με τις τεχνικές αλιείας και τα αλιευτικά εργαλεία, τις μεθόδους συντήρησης και τις βιομηχανικές μεθόδους μεταποίησης των αλιευτικών προϊόντων.3. Τα μέρη καταβάλλουν προσπάθειες, για να δημιουργήσουν συνθήκες ευνοϊκές για την προώθηση των σχέσεων μεταξύ των επιχειρήσεων των μερών, στον τεχνικό, οικονομικό και εμπορικό τομέα, ενθαρρύνοντας την εδραίωση περιβάλλοντος ευνοϊκού για την ανάπτυξη επιχειρήσεων και επενδύσεων.4. Τα μέρη ενθαρρύνουν τις άμεσες επενδύσεις, και ιδίως τη σύσταση κοινών επιχειρήσεων που αποβλέπουν στο αμοιβαίο συμφέρον. Η δημιουργία κοινών επιχειρήσεων στις ΗΠΜ και η μεταβίβαση


text: κοινοτικών σκαφών στις κοινές επιχειρήσεις πραγματοποιούνται με συστηματική τήρηση της νομοθεσίας των ΗΠΜ και της Κοινότητας.Άρθρο 9Μεικτή επιτροπή1. Συνιστάται μεικτή επιτροπή επιφορτισμένη με την παρακολούθηση της εφαρμογής της παρούσας συμφωνίας. Η μεικτή επιτροπή ασκεί τα ακόλουθα καθήκοντα:α) εξασφαλίζει την εκτέλεση των αποτελεσμάτων, την ερμηνεία και την εφαρμογή της παρούσας συμφωνίας, και ιδίως του ορισμού του ετήσιου και πολυετούς προγραμματισμού που αναφέρεται στο άρθρο 5, παράγραφος 2, του πρωτοκόλλου και της αξιολόγησης της εφαρμογής του·β) αποτελεί τον αναγκαίο σύνδεσμο για τα ζητήματα αμοιβαίου ενδιαφέροντος στον τομέα της αλιείας, και ιδίως τα μέτρα που αποβλέπουν στη βιώσιμη διαχείριση των αλιευτικών πόρων·γ) λειτουργεί ως φόρουμ για τον φιλικό διακανονισμό των διαφορών οι οποίες ενδέχεται να προκύψουν από την ερμηνεία ή την εφαρμογή της παρούσας συμφωνίας·δ) επανεκτιμά, όταν χρειάζεται, το επίπεδο των αλιευτικών δυνατοτήτων και, ως εκ τούτου, της χρηματικής αντιπαροχής. Οι διαβουλεύσεις βασίζονται στις αρχές που διακηρύσσονται στα άρθρα 1, 2 και 3 του πρωτοκόλλου·ε) εκτελεί οποιαδήποτε άλλα καθήκοντα αποφασίζουν να της αναθέσουν τα μέρη με κοινή συμφωνία.2. Η μεικτή επιτροπή συνεδριάζει τουλάχιστον μία φορά το έτος, εκ περιτροπής στην Κοινότητα και στις ΗΠΜ, υπό την προεδρία του μέρους που φιλοξενεί τη συνεδρίαση. Συνεδριάζει εκτάκτως κατόπιν αιτήσεως ενός από τα μέρη.Άρθρο 10Γεωγραφική περιοχή εφαρμογής της παρούσας συμφωνίαςΗ παρούσα συμφωνία εφαρμόζεται, αφενός στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας, υπό τους όρους που προβλέπονται στην εν λόγω συνθήκη, και αφετέρου στο έδαφος των ΗΠΜ.Άρθρο 11ΔιάρκειαΗ παρούσα συμφωνία εφαρμόζεται για διάστημα εννέα ετών από την ημερομηνία έναρξης ισχύος της· ανανεώνεται για συμπληρωματικές περιόδους τριών ετών, εκτός από την περίπτωση καταγγελίας σύμφωνα με το άρθρο 12.Άρθρο 12Καταγγελία1. Η παρούσα συμφωνία μπορεί να καταγγελθεί από οποιοδήποτε από τα μέρη για σοβαρούς λόγους, σχετικούς, μεταξύ άλλων, με την επιδείνωση της κατάστασης των σχετικών αποθεμάτων, τη διαπίστωση μειωμένου επιπέδου αξιοποίησης των αλιευτικών δυνατοτήτων που χορηγούνται στα κοινοτικά σκάφη ή τη μη τήρηση των υποχρεώσεων που έχουν αναλάβει τα μέρη ως προς την καταπολέμηση της παράνομης, λαθραίας και άναρχης αλιείας.2. Το ενδιαφερόμενο μέρος κοινοποιεί γραπτώς στο άλλο μέρος την πρόθεσή του να καταγγείλει την παρούσα συμφωνία τουλάχιστον έξι μήνες πριν από την ημερομηνία λήξης της αρχικής περιόδου ή κάθε συμπληρωματικής περιόδου.3. Η αποστολή της κοινοποίησης που αναφέρεται στην παράγραφο 2 συνεπάγεται την έναρξη διαβουλεύσεων μεταξύ των μερών.4. Η πληρωμή της χρηματικής αντιπαροχής που αναφέρεται στο άρθρο 7 για το έτος κατά το οποίο παράγει αποτελέσματα η καταγγελία, μειώνεται αναλόγως και pro rata temporis.5. Πριν από τη λήξη της περιόδου ισχύος οποιουδήποτε πρωτοκόλλου της παρούσας συμφωνίας, τα μέρη διεξάγουν διαπραγματεύσεις, για να καθορίσουν με κοινή συμφωνία τις τροποποιήσεις ή προσθήκες που πρέπει να επέλθουν στο πρωτόκολλο και στο παράρτημα.Άρθρο 13Αναστολή και επανεξέταση της πληρωμής της χρηματικής αντιπαροχής1. Η εφαρμογή της παρούσας συμφωνίας μπορεί να ανασταλεί με πρωτοβουλία ενός από τα μέρη, σε περίπτωση σοβαρής διαφωνίας ως προς την εφαρμογή διατάξεων που περιέχονται στην παρούσα συμφωνία ή στο πρωτόκολλο ή το παράρτημα αυτής. Η εν λόγω αναστολή προϋποθέτει ότι το ενδιαφερόμενο μέρος έχει κοινοποιήσει την πρόθεσή του εγγράφως και τουλάχιστον τρεις μήνες πριν από την ημερομηνία


text: κατά την οποία παράγει αποτελέσματα η αναστολή αυτή. Με την παραλαβή της κοινοποίησης, τα μέρη αρχίζουν διαβουλεύσεις με στόχο τη φιλική επίλυση των διαφορών τους.2. Η πληρωμή της χρηματικής αντιπαροχής που αναφέρεται στο άρθρο 7 μειώνεται αναλόγως και pro rata temporis, σε συνάρτηση με τη διάρκεια της αναστολής.Άρθρο 14Αναστολή της πληρωμής της χρηματικής αντιπαροχής για λόγους ανωτέρας βίας1. Σε περίπτωση που σοβαροί λόγοι, εξαιρέσει φυσικών φαινομένων, παρεμποδίζουν την άσκηση αλιευτικών δραστηριοτήτων στην ΑΟΖ των ΗΠΜ, η πληρωμή της χρηματικής αντιπαροχής που αναφέρεται στο άρθρο 2 παράγραφος 1 του πρωτοκόλλου μπορεί να ανασταλεί από την Ευρωπαϊκή Κοινότητα, κατόπιν διαβουλεύσεων, εάν είναι δυνατόν, μεταξύ των δύο μερών και υπό την προϋπόθεση ότι η Κοινότητα έχει πληρώσει κάθε ποσό που οφείλεται τη στιγμή της αναστολής.2. Η πληρωμή της χρηματικής αντιπαροχής επαναλαμβάνεται μόλις τα μέρη διαπιστώσουν, με κοινή συμφωνία κατόπιν διαβουλεύσεων, ότι οι περιστάσεις που προκάλεσαν τη διακοπή των αλιευτικών δραστηριοτήτων έχουν εκλείψει και ότι η κατάσταση επιτρέπει την επανάληψη των αλιευτικών δραστηριοτήτων. Η καταβολή αυτή πρέπει να γίνεται εντός προθεσμίας δύο μηνών από την επιβεβαίωση εκ μέρους των δύο μερών.3. Η ισχύς των αδειών που έχουν χορηγηθεί στα κοινοτικά σκάφη σύμφωνα με το άρθρο 6 της παρούσας συμφωνίας και το άρθρο 1 του πρωτοκόλλου παρατείνεται για χρονικό διάστημα ίσο με την περίοδο αναστολής των αλιευτικών δραστηριοτήτων.Άρθρο 15Πρωτόκολλο και παράρτημαΤο πρωτόκολλο και το παράρτημα αποτελούν αναπόσπαστο μέρος της παρούσας συμφωνίας.Άρθρο 16Έναρξη ισχύος1. Η παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πορτογαλική, πολωνική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά. Αρχίζει να ισχύει την ημερομηνία κατά την οποία τα μέρη κοινοποιούν αμοιβαίως την περάτωση των οικείων διαδικασιών θέσπισης.2. Εφαρμόζεται από την 1η Ιανουαρίου 2005.--------------------------------------------------Πρωτόκολλογια καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία σύμπραξης μεταξύ της Ευρωπαϊκής Κοινότητας και των Ηνωμένων Πολιτειών της Μικρονησίας σχετικά με την αλιεία στις Ηνωμένες Πολιτείες της ΜικρονησίαςΆρθρο 1Περίοδος εφαρμογής και αλιευτικές δυνατότητες1. Κατ’ εφαρμογή του άρθρου 6 της συμφωνίας, οι ΗΠΜ χορηγούν ετήσιες άδειες αλιείας σε κοινοτικά θυνναλιευτικά σκάφη σύμφωνα με τον τίτλο 24 του κώδικα των ΗΠΜ και εντός των ορίων που καθορίζονται από τη συμφωνία του Palau για τη διαχείριση της αλιείας με σκάφη γρι-γρι στο Δυτικό Ειρηνικό, η οποία στο εξής καλείται "συμφωνία Palau".2. Για περίοδο τριών ετών από την έναρξη ισχύος του παρόντος πρωτοκόλλου, οι αλιευτικές δυνατότητες που προβλέπονται από το άρθρο 5 της συμφωνίας προβλέπουν τη χορήγηση ετησίων αδειών για διεξαγωγή ταυτόχρονης αλιείας στην ΑΟΖ των ΗΠΜ σε 6 σκάφη γρι-γρι και σε 12 παραγαδιάρικα σκάφη.3. Από το δεύτερο έτος εφαρμογής του παρόντος πρωτοκόλλου και με την επιφύλαξη του άρθρου 9 στοιχείο δ) της συμφωνίας και του άρθρου 4, του παρόντος πρωτοκόλλου, κατόπιν αιτήσεως της Κοινότητας, ο αριθμός των αδειών αλιείας για σκάφη γρι-γρι που χορηγούνται βάσει του άρθρου 1 παράγραφος 2, του παρόντος πρωτοκόλλου μπορεί να αυξηθεί. Αυτό θα είναι δυνατό μόνον εφόσον το επιτρέπουν οι πόροι και σύμφωνα με τους ετήσιους περιορισμούς της συμφωνίας Palau και με την κατάλληλη


text: εκτίμηση του αποθέματος του τόνου, βασιζόμενη σε αντικειμενικά και επιστημονικά κριτήρια, συμπεριλαμβανομένης της "Επισκόπησης αλιείας τόνου στο Δυτικό και Κεντρικό Ειρηνικό και της κατάστασης των αποθεμάτων", η οποία δημοσιεύεται κατ’ έτος από τη Γραμματεία της Κοινότητας του Ειρηνικού.4. Η παράγραφοι 1, 2 και 3 εφαρμόζονται με την επιφύλαξη των διατάξεων των άρθρων 4, 6 και 7 του παρόντος πρωτοκόλλου.Άρθρο 2Χρηματική αντιπαροχή — Τρόπος πληρωμής1. Η ενιαία χρηματική αντιπαροχή που αναφέρεται στο άρθρο 7 της συμφωνίας ορίζεται σε 559000 ευρώ ετησίως.2. Η παράγραφος 1 εφαρμόζεται με την επιφύλαξη των διατάξεων του άρθρου 4 του παρόντος πρωτοκόλλου και των άρθρων 13 και 14 της συμφωνίας.3. Εάν η συνολική ποσότητα των ετήσιων αλιευμάτων τόνου από τα κοινοτικά σκάφη στην ΑΟΖ των ΗΠΜ υπερβαίνει τους 8600 τόνους ετησίως, το συνολικό ποσό της ετήσιας χρηματικής αντιπαροχής αυξάνεται κατά 65 ευρώ ανά πρόσθετο τόνο αλιευμάτων τόνου. Ωστόσο, το συνολικό ετήσιο ποσό που πρέπει να καταβληθεί από την Κοινότητα δεν μπορεί να υπερβαίνει το τριπλάσιο του ποσού της χρηματικής αντιπαροχής που αναφέρεται στην παράγραφο 1.4. Για κάθε συμπληρωματική άδεια γρι-γρι, η οποία χορηγείται από τις ΗΠΜ σύμφωνα με το άρθρο 1 παράγραφος 3, η Κοινότητα αυξάνει τη χρηματική αντιπαροχή που αναφέρεται στο άρθρο 2 παράγραφος 1 του παρόντος πρωτοκόλλου, κατά 65000 ευρώ ετησίως.5. Η πληρωμή πραγματοποιείται το αργότερο τρεις μήνες από την έναρξη ισχύος της συμφωνίας για το πρώτο έτος και το αργότερο κατά την επέτειο της έναρξης ισχύος του παρόντος πρωτοκόλλου για τα επόμενα έτη.6. Με την επιφύλαξη των διατάξεων του άρθρου 5 του παρόντος πρωτοκόλλου, η διάθεση της εν λόγω αντιπαροχής εμπίπτει στην αποκλειστική αρμοδιότητα των αρχών των ΗΠΜ.7. Η χρηματική αντιπαροχή καταβάλλεται στον ακόλουθο λογαριασμό: "General Fund Account" των ΗΠΜ, που διατηρείται στην Τράπεζα των ΗΠΜ, υποκατάστημα Pohnpei. Η ετήσια χρηματική αντιπαροχή που καταβάλλεται από την Κοινότητα σε αντάλλαγμα της χορήγησης συμπληρωματικών ετήσιων αδειών σύμφωνα με το άρθρο 1 παράγραφος 3 και το άρθρο 2 παράγραφος 4 του παρόντος πρωτοκόλλου, καταβάλλεται στον ίδιο λογαριασμό. Τα στοιχεία του τραπεζικού λογαριασμού ανακοινώνονται από τη NORMA στην Ευρωπαϊκή Επιτροπή πριν από την έναρξη ισχύος.8. Αντίγραφα των πληρωμών ή των τηλεγραφικών εμβασμάτων αποστέλλονται στη NORMA ως αποδεικτικά στοιχεία εκτέλεσης των πληρωμών.Άρθρο 3Συνεργασία για την υπεύθυνη αλιεία1. Τα δύο μέρη αναλαμβάνουν την υποχρέωση να προωθήσουν την υπεύθυνη αλιεία στην ΑΟΖ των ΗΠΜ, με βάση την αρχή της μη διάκρισης μεταξύ των διαφόρων στόλων που αλιεύουν στα ύδατα αυτά.2. Στη διάρκεια της περιόδου που καλύπτεται από το παρόν πρωτόκολλο, η Κοινότητα και οι ΗΠΜ παρακολουθούν την κατάσταση και τη βιωσιμότητα των πόρων στην ΑΟΖ των ΗΠΜ.3. Τα δύο μέρη, βασιζόμενα στα συμπεράσματα της ετήσιας συνεδρίασης των μελών της συμφωνίας Palau και στην εκτίμηση της κατάστασης των αποθεμάτων που πραγματοποιεί κάθε χρόνο η Γραμματεία της Κοινότητας του Ειρηνικού (ΓΚΕ), διαβουλεύονται στο πλαίσιο της μεικτής επιτροπής που προβλέπεται στο άρθρο 9 της συμφωνίας για να λάβουν, ενδεχομένως, και με κοινή συμφωνία, μέτρα που αποβλέπουν να εξασφαλίσουν τη βιώσιμη διαχείριση των αλιευτικών πόρων.Άρθρο 4Αναθεώρηση των αλιευτικών δυνατοτήτων1. Οι αλιευτικές δυνατότητες που αναφέρονται στο άρθρο 1 του παρόντος πρωτοκόλλου μπορούν να αυξάνονται με κοινή


text: συμφωνία, στο μέτρο που, βάσει των συμπερασμάτων της ετήσιας συνεδρίασης των μελών της συμφωνίας Palau και της ετήσιας εκτίμησης της κατάστασης των αποθεμάτων που πραγματοποιεί κάθε χρόνο η Γραμματεία της Κοινότητας του Ειρηνικού, επιβεβαιώνεται ότι η αύξηση αυτή δεν θέτει σε κίνδυνο τη βιώσιμη διαχείριση των αλιευτικών πόρων των ΗΠΜ. Στην περίπτωση αυτή, η χρηματική αντιπαροχή που αναφέρεται στο άρθρο 2 παράγραφος 1 του παρόντος πρωτοκόλλου, αυξάνεται αναλόγως και pro rata temporis.2. Αντιστρόφως, εάν τα μέρη συμφωνήσουν να λάβουν μέτρα, τα οποία συνεπάγονται μείωση των αλιευτικών δυνατοτήτων που αναφέρονται στο άρθρο 1 του παρόντος πρωτοκόλλου, ή εάν απαιτείται μείωση συνεπεία απόφασης των μερών της συμφωνίας Palau, η χρηματική αντιπαροχή μειώνεται αναλόγως και pro rata temporis.3. Η κατανομή των αλιευτικών δυνατοτήτων μεταξύ διαφόρων κατηγοριών σκαφών μπορεί επίσης να υφίσταται αναθεώρηση με κοινή συμφωνία των μερών, τηρούμενης κάθε ενδεχόμενης σύστασης της επιστημονικής συνεδρίασης ως προς τη διαχείριση των αποθεμάτων, τα οποία, ενδεχομένως, θίγονται από την εν λόγω ανακατανομή. Τα μέρη συμφωνούν για την αντίστοιχη αναπροσαρμογή της χρηματικής αντιπαροχής, εάν το δικαιολογεί η ανακατανομή των αλιευτικών δυνατοτήτων.Άρθρο 5Στήριξη της ανάπτυξης της υπεύθυνης αλιείας στις ΗΠΜ1. Οι ΗΠΜ ορίζουν και εφαρμόζουν μια τομεακή αλιευτική πολιτική με σκοπό την προώθηση της άσκησης υπεύθυνης αλιείας. Ποσοστό δέκα οκτώ τοις εκατό (18 %) της ενιαίας χρηματικής αντιπαροχής που αναφέρεται στο άρθρο 2 παράγραφος 1 του παρόντος πρωτοκόλλου, διατίθεται για την επίτευξη των στόχων αυτών. Η διαχείριση της αντιπαροχής αυτής στηρίζεται στον προσδιορισμό από τα δύο μέρη, με κοινή συμφωνία, των προς υλοποίηση στόχων και του σχετικού ετήσιου και πολυετούς προγραμματισμού.2. Για την εφαρμογή της παραγράφου 1, η Κοινότητα και οι ΗΠΜ συμφωνούν, στο πλαίσιο της μεικτής επιτροπής που προβλέπεται στο άρθρο 9 της συμφωνίας, αμέσως μετά την έναρξη ισχύος του παρόντος πρωτοκόλλου και το αργότερο τρεις μήνες από την ημερομηνία αυτή, ένα πολυετές τομεακό πρόγραμμα και τις λεπτομέρειες εφαρμογής του, που περιλαμβάνουν ιδίως:α) τις κατευθυντήριες γραμμές σε ετήσια και πολυετή βάση, σύμφωνα με τις οποίες θα χρησιμοποιείται το ποσοστό της χρηματικής αντιπαροχής που αναφέρεται στην παράγραφο 1·β) τους προς επίτευξη στόχους σε ετήσια και πολυετή βάση, ώστε να καταστεί δυνατή εν καιρώ η καθιέρωση μιας υπεύθυνης και βιώσιμης αλιείας, λαμβανομένων υπόψη των προτεραιοτήτων που διατυπώνουν οι ΗΠΜ στο πλαίσιο της εθνικής αλιευτικής πολιτικής και των άλλων πολιτικών που συνδέονται ή έχουν επίπτωση στην προώθηση της υπεύθυνης και βιώσιμης αλιείας·γ) τα κριτήρια και τις διαδικασίες που πρέπει να χρησιμοποιούνται για την αξιολόγηση των αποτελεσμάτων που επιτυγχάνονται, σε ετήσια βάση.3. Κάθε προτεινόμενη τροποποίηση του πολυετούς τομεακού προγράμματος πρέπει να εγκρίνεται από τα δύο μέρη στο πλαίσιο της μεικτής επιτροπής.4. Κάθε έτος, οι ΗΠΜ αποφασίζουν τον τρόπο διάθεσης του ποσοστού της ενιαίας χρηματικής αντιπαροχής που αναφέρεται στην παράγραφο 1 για την εφαρμογή του πολυετούς προγράμματος. Όσον αφορά το πρώτο έτος εφαρμογής του παρόντος πρωτοκόλλου, η εν λόγω διάθεση πρέπει να ανακοινώνεται στην Κοινότητα ταυτόχρονα με την έγκριση του πολυετούς τομεακού προγράμματος στο πλαίσιο της μεικτής επιτροπής. Για κάθε επόμενο έτος, η διάθεση αυτή ανακοινώνεται από τις ΗΠΜ στην Ευρωπαϊκή Επιτροπή το αργότερο 45 ημέρες πριν από την επέτειο έναρξης ισχύος


text: του παρόντος πρωτοκόλλου.5. Το ποσοστό δεκαοκτώ τοις εκατό (18 %) της ενιαίας χρηματικής αντιπαροχής που προβλέπεται στην παράγραφο 1 ελέγχεται από τη NORMA.6. Εάν το δικαιολογεί η ετήσια αξιολόγηση των αποτελεσμάτων της εφαρμογής του πολυετούς τομεακού προγράμματος, η Ευρωπαϊκή Επιτροπή μπορεί να ζητήσει μείωση του ποσοστού της ενιαίας χρηματικής αντιπαροχής που αναφέρεται στο άρθρο 5 παράγραφος 1 του παρόντος πρωτοκόλλου, ώστε να προσαρμοσθεί στα αποτελέσματα αυτά το πραγματικό ποσό των κονδυλίων που διατίθενται για την εφαρμογή του προγράμματος.Άρθρο 6Διαφορές — Αναστολή της εφαρμογής του παρόντος πρωτοκόλλου1. Κάθε διαφορά μεταξύ των μερών ως προς την ερμηνεία των διατάξεων του παρόντος πρωτοκόλλου ή την εφαρμογή τους πρέπει να αποτελεί αντικείμενο διαβουλεύσεων μεταξύ των μερών στο πλαίσιο της μεικτής επιτροπής που προβλέπεται στο άρθρο 9 της συμφωνίας, η οποία συγκαλείται, εάν χρειάζεται, σε έκτακτη συνεδρίαση.2. Με την επιφύλαξη των διατάξεων του άρθρου 7 του παρόντος πρωτοκόλλου, η εφαρμογή του παρόντος πρωτοκόλλου μπορεί να αναστέλλεται με πρωτοβουλία ενός μέρους, όταν η διαφορά που έχει προκύψει μεταξύ των μερών θεωρείται σοβαρή και οι διαβουλεύσεις που έχουν διεξαχθεί στο πλαίσιο της μεικτής επιτροπής σύμφωνα με την παράγραφο 1 του παρόντος άρθρου, δεν έχουν επιτρέψει τον φιλικό διακανονισμό της.3. Η αναστολή της εφαρμογής του παρόντος πρωτοκόλλου προϋποθέτει την κοινοποίηση από το ενδιαφερόμενο μέρος της πρόθεσής του εγγράφως και τουλάχιστον τρεις μήνες πριν από την ημερομηνία κατά την οποία παράγει αποτελέσματα η εν λόγω αναστολή.4. Σε περίπτωση αναστολής, τα μέρη συνεχίζουν τις διαβουλεύσεις, με σκοπό την εξεύρεση λύσης με φιλικό διακανονισμό στη μεταξύ τους διαφορά. Όταν επιτευχθεί η εν λόγω λύση, η εφαρμογή του παρόντος πρωτοκόλλου επαναλαμβάνεται και το ποσό της χρηματικής αντιπαροχής μειώνεται αναλόγως και pro rata temporis, σε συνάρτηση με το διάστημα κατά το οποίο είχε ανασταλεί η εφαρμογή του παρόντος πρωτοκόλλου.Άρθρο 7Αναστολή της εφαρμογής του παρόντος πρωτοκόλλου λόγω παράληψης πληρωμήςΜε την επιφύλαξη των διατάξεων του άρθρου 9 της συμφωνίας, εάν η Κοινότητα παραλείψει να πραγματοποιήσει τις πληρωμές που προβλέπονται στο άρθρο 2 του παρόντος πρωτοκόλλου, η εφαρμογή του παρόντος πρωτοκόλλου μπορεί να αναστέλλεται υπό τους ακόλουθους όρους:α) η NORMA απευθύνει κοινοποίηση που αναφέρει την έλλειψη πληρωμής στην Ευρωπαϊκή Επιτροπή. Η Ευρωπαϊκή Επιτροπή προβαίνει στις κατάλληλες επαληθεύσεις και, εάν χρειάζεται, στην πληρωμή εντός μέγιστης προθεσμίας 45 εργασίμων ημερών από την ημέρα παραλαβής της κοινοποίησης·β) ελλείψει πληρωμής ή επαρκούς αιτιολογίας για την έλλειψη πληρωμής εντός της προθεσμίας που προβλέπεται στο στοιχείο α), οι ΗΠΜ έχουν δικαίωμα να αναστέλλουν την εφαρμογή του παρόντος πρωτοκόλλου. Ενημερώνουν αμελλητί την Ευρωπαϊκή Επιτροπή σχετικά·γ) η εφαρμογή του παρόντος πρωτοκόλλου επαναλαμβάνεται μόλις εκτελεστεί η επίμαχη πληρωμή.Άρθρο 8Εθνικοί νόμοι και κανονισμοίΟι δραστηριότητες των σκαφών που αλιεύουν βάσει του παρόντος πρωτοκόλλου και του παραρτήματός του, και ιδίως οι μεταφορτώσεις, η χρήση λιμενικών υπηρεσιών και η αγορά προμηθειών, διέπονται από τους εφαρμοστέους εθνικούς νόμους και κανονισμούς των ΗΠΜ.Άρθρο 9Έναρξη ισχύοςΤο παρόν πρωτόκολλο και το παράρτημά του αρχίζουν να ισχύουν την ημερομηνία έναρξης ισχύος της συμφωνίας.--------------------------------------------------ΠΑΡΑΡΤΗΜΑΌροι άσκησης της αλιείας από σκάφη της κοινότητας στις ΗΠΜΚΕΦΑΛΑΙΟ ΙΔΙΑΤΥΠΩΣΕΙΣ ΓΙΑ ΤΗΝ ΥΠΟΒΟΛΗ ΑΙΤΗΣΗΣ ΚΑΙ ΤΗΝ ΕΚΔΟΣΗ ΑΔΕΙΩΝΤΜΗΜΑ 1Έκδοση αδειών1. Μόνο τα εγκεκριμένα σκάφη μπορούν να λαμβάνουν άδεια αλιείας στην Αποκλειστική


text: Οικονομική Ζώνη των Ηνωμένων Πολιτειών της Μικρονησίας (ΑΟΖ των ΗΠΜ).2. Για να εγκριθεί ένα σκάφος, ο εφοπλιστής και ο πλοίαρχος πρέπει να έχουν εκπληρώσει όλες τις παλαιότερες υποχρεώσεις τους που προέκυψαν από τις αλιευτικές τους δραστηριότητες ΗΠΜ στο πλαίσιο της συμφωνίας. Το σκάφος πρέπει να έχει νηολογηθεί στο περιφερειακό νηολόγιο και στο μητρώο του συστήματος παρακολούθησης σκαφών.3. Όλα τα κοινοτικά σκάφη που υποβάλλουν αίτηση για άδεια αλιείας πρέπει να αντιπροσωπεύονται από αντιπρόσωπο διαμένοντα στις ΗΠΜ. Το όνομα, η διεύθυνση και οι αριθμοί επικοινωνίας του αντιπροσώπου αυτού αναγράφονται στην αίτηση αδείας.4. Η Ευρωπαϊκή Επιτροπή υποβάλλει στον εκτελεστικό διευθυντή της Εθνικής Αρχής Διαχείρισης Πόρων του Ωκεανού (National Oceanic Resource Management Authority), εφεξής "εκτελεστικός διευθυντής", μέσω της αντιπροσωπείας της Ευρωπαϊκής Επιτροπής που είναι αρμόδια για τις ΗΠΜ, εφεξής "αντιπροσωπεία", αίτηση για κάθε σκάφος που επιθυμεί να αλιεύει βάσει της συμφωνίας, 30 τουλάχιστον ημέρες πριν από την έναρξη της αιτούμενης περιόδου ισχύος της άδειας.5. Οι αιτήσεις υποβάλλονται στον εκτελεστικό διευθυντή στα κατάλληλα έντυπα, υπόδειγμα των οποίων εμφαίνεται στο προσάρτημα 1α, για την αρχική αίτηση αδείας και 1β για την ανανέωση αδείας.6. Κάθε αίτηση αδείας συνοδεύεται από τα ακόλουθα έγγραφα:α) την πληρωμή ή την απόδειξη πληρωμής των τελών για την περίοδο ισχύος της άδειας·β) αντίγραφο του πιστοποιητικού καταμέτρησης, επικυρωμένο από το κράτος μέλος της σημαίας, το οποίο αναφέρει τη χωρητικότητα του σκάφους σε κόρους ολικής χωρητικότητας (ΚΟΧ) ή σε όγκο καταμέτρησης (GT)·γ) πρόσφατη επικυρωμένη έγχρωμη φωτογραφία, διαστάσεων τουλάχιστον 15 cm × 10 cm, η οποία εμφανίζει πλευρική άποψη του σκάφους στην παρούσα κατάστασή του·δ) οποιοδήποτε άλλο έγγραφο ή βεβαίωση που απαιτείται δυνάμει των ειδικών διατάξεων που τυγχάνουν εφαρμογής ανάλογα με τον τύπο του σκάφους δυνάμει του παρόντος πρωτοκόλλου·ε) πιστοποιητικό νηολόγησης από το περιφερειακό νηολόγιο και το περιφερειακό μητρώο του συστήματος παρακολούθησης σκαφών·στ) αντίγραφο πιστοποιητικού ασφάλισης στην αγγλική γλώσσα με ισχύ ίση προς το διάστημα ισχύος της άδειας·ζ) τέλος αίτησης ή απόδειξη πληρωμής 250 ευρώ ανά σκάφος·η) τέλος συμμετοχής στο πρόγραμμα των παρατηρητών ύψους 500 ευρώ.7. Όλα τα τέλη καταβάλλονται στον λογαριασμό που αναφέρεται στο άρθρο 2 παράγραφος 7 του πρωτοκόλλου.8. Τα τέλη συμπεριλαμβάνουν όλους τους εθνικούς και τοπικούς φόρους, εκτός από τα λιμενικά τέλη, τα έξοδα παροχής υπηρεσιών και τα τέλη μεταφόρτωσης.9. Οι άδειες για όλα τα σκάφη παραδίδονται στους εφοπλιστές ή τους αντιπροσώπους τους μέσω της αντιπροσωπείας, εντός προθεσμίας 30 εργασίμων ημερών από την παραλαβή του συνόλου των εγγράφων που αναφέρονται στο σημείο 6 από τον εκτελεστικό διευθυντή.10. Σε περίπτωση που τα γραφεία της αντιπροσωπείας είναι κλειστά τη στιγμή της υπογραφής της άδειας, η άδεια αυτή διαβιβάζεται απευθείας στον αντιπρόσωπο του σκάφους με κοινοποίηση στην αντιπροσωπεία.11. Η άδεια εκδίδεται για συγκεκριμένο σκάφος και δεν είναι μεταβιβάσιμη.12. Με αίτηση της Κοινότητας και σε περίπτωση αποδεδειγμένης ανωτέρας βίας, η άδεια ενός σκάφους αντικαθίσταται από νέα άδεια που εκδίδεται επ’ ονόματι άλλου σκάφους με χαρακτηριστικά παρόμοια με εκείνα του σκάφους που αντικαθίσταται, χωρίς να οφείλονται νέα τέλη. Τα συνολικά αλιεύματα και των δύο αυτών σκαφών λαμβάνονται υπόψη, όταν το επίπεδο των αλιευμάτων των κοινοτικών σκαφών λαμβάνεται υπόψη, για να κριθεί εάν η Κοινότητα πρέπει να καταβάλει συμπληρωματικά


text: ποσά σύμφωνα με το άρθρο 2 παράγραφος 3 του πρωτοκόλλου.13. Ο εφοπλιστής του πρώτου σκάφους, ή ο αντιπρόσωπός του, παραδίδει την προς ακύρωση άδεια στον εκτελεστικό διευθυντή μέσω της αντιπροσωπείας.14. Η νέα άδεια αρχίζει να ισχύει από την ημερομηνία έκδοσης της άδειας από τον εκτελεστικό διευθυντή. Η αντιπροσωπεία στις ΗΠΜ ενημερώνεται για τη νέα άδεια.15. Η άδεια πρέπει να διατηρείται επί του σκάφους ανά πάσα στιγμή, αναρτημένη σε εμφανές σημείο του πηδαλιουχείου, με την επιφύλαξη των διατάξεων που προβλέπονται στο σημείο 1 του κεφαλαίου IX του παρόντος παραρτήματος. Για εύλογο χρονικό διάστημα μετά την έκδοση της άδειας, που δεν υπερβαίνει τις 45 ημέρες, και εν αναμονή της παραλαβής από το σκάφος του πρωτοτύπου της άδειας, ένα φαξ του πραγματικού και έγκυρου πρωτοτύπου της άδειας ή άλλο έγγραφο εγκεκριμένο από τον εκτελεστικό διευθυντή, συνιστά επαρκή απόδειξη για την ύπαρξη έγκυρης άδειας για τους σκοπούς της εποπτείας, παρακολούθησης και εφαρμογής της παρούσας συμφωνίας.ΤΜΗΜΑ 2Όροι έκδοσης της άδειας — Τέλη και προκαταβολές1. Οι άδειες έχουν διάρκεια ισχύος ενός έτους. Είναι ανανεώσιμες. Η ανανέωση των αδειών εξαρτάται από τον αριθμό των διαθέσιμων αλιευτικών δυνατοτήτων που καθορίζονται από το πρωτόκολλο.2. Τα τέλη ορίζονται σε 35 ευρώ ανά τόνο που αλιεύεται στην ΑΟΖ των ΗΠΜ.3. Οι άδειες εκδίδονται μετά την καταβολή των ακόλουθων κατ’ αποκοπή ποσών στον λογαριασμό που αναφέρεται στο άρθρο 2 παράγραφος 7 του πρωτοκόλλου:α) 15000 ευρώ, ανά θυνναλιευτικό γρι-γρι, ποσού που αντιστοιχεί στα τέλη που οφείλονται για 428 τόνους αλιευμάτων τόνου και τονοειδών κατ’ έτος·β) 4200 ευρώ, ανά παραγαδιάρικο επιφανείας, ποσού που αντιστοιχεί στα τέλη που οφείλονται για 120 τόνους αλιευμάτων τόνου και τονοειδών κατ’ έτος.4. Η τελική εκκαθάριση των τελών που οφείλονται για την αλιευτική περίοδο εγκρίνεται από την Ευρωπαϊκή Επιτροπή έως τις 30 Ιουνίου κάθε έτους για τις ποσότητες που αλιεύθηκαν κατά το προηγούμενο έτος, με βάση τις δηλώσεις αλιευμάτων που συντάσσονται από κάθε εφοπλιστή. Τα δεδομένα πρέπει να επιβεβαιώνονται από τα αρμόδια επιστημονικά ιδρύματα για την επαλήθευση των στοιχείων των αλιευμάτων της Κοινότητας, όπως είναι το Ινστιτούτο Αναπτυξιακής Έρευνας (IRD), το Ισπανικό Ωκεανογραφικό Ινστιτούτο (IEO) ή το Πορτογαλικό Ινστιτούτο Θαλάσσιων Ερευνών (IPIMAR), και από τη γραμματεία της Κοινότητας του Ειρηνικού (SPC). Βάσει της επιβεβαιωμένης αυτής εκκαθάρισης των δηλώσεων αλιευμάτων, η Επιτροπή συντάσσει την εκκαθάριση των οφειλόμενων τελών για κάθε περίοδο της άδειας, τα οποία υπολογίζονται με βάση το ποσό των 35 ευρώ ανά τόνο αλιευμάτων.5. Η εκκαθάριση των τελών που έχει συνταχθεί από την Επιτροπή διαβιβάζεται στον εκτελεστικό διευθυντή για επαλήθευση και έγκριση.Η εθνική αρχή διαχείρισης πόρων του ωκεανού (NORMA) μπορεί να αμφισβητήσει την εκκαθάριση τελών εντός προθεσμίας 30 ημερών από τον λογαριασμό εκκαθάρισης, και σε περίπτωση διαφωνίας, να ζητήσει τη σύγκληση της μεικτής επιτροπής.Εάν δεν διατυπωθούν αντιρρήσεις εντός προθεσμίας 30 ημερών από τον λογαριασμό εκκαθάρισης, η εκκαθάριση τελών θεωρείται ότι έχει γίνει αποδεκτή από τις ΗΠΜ.6. Η τελική εκκαθάριση τελών κοινοποιείται ταυτόχρονα αμελλητί στον εκτελεστικό διευθυντή, στην αντιπροσωπεία, στη γραμματεία της Κοινότητας του Ειρηνικού (SPC) και στους εφοπλιστές μέσω των οικείων εθνικών διοικήσεων.7. Τυχόν συμπληρωματικές πληρωμές πραγματοποιούνται από τους εφοπλιστές στις ΗΠΜ, εντός σαράντα πέντε (45) ημερών το αργότερο,


text: από την κοινοποίηση της επιβεβαιωμένης τελικής εκκαθάρισης στον λογαριασμό που αναφέρεται στο άρθρο 2 παράγραφος 7 του πρωτοκόλλου.8. Εντούτοις, εάν το ποσό της τελικής εκκαθάρισης είναι κατώτερο από το ποσό της προκαταβολής που αναφέρεται στο σημείο 3 του παρόντος τμήματος, το αντίστοιχο υπόλοιπο δεν ανακτάται από τον εφοπλιστή.ΚΕΦΑΛΑΙΟ IIΑΛΙΕΥΤΙΚΕΣ ΖΩΝΕΣ ΚΑΙ ΑΛΙΕΥΤΙΚΕΣ ΔΡΑΣΤΗΡΙΟΤΗΤΕΣ1. Τα σκάφη που αναφέρονται στο άρθρο 1 του πρωτοκόλλου επιτρέπεται να ασκούν αλιευτικές δραστηριότητες στην ΑΟΖ των ΗΠΜ, εκτός των χωρικών υδάτων και των κατονομαζόμενων πάγκων που απεικονίζονται στους χάρτες: DMAHTC NO 81019 (2nd ed. March 1945; revised 7/17/72, corrected thru NM 3/78 of June 21, 1978, DMAHTC NO. 81023 (3rd ed. Aug. 7 1976) and DMAHATC NO. 81002 (4th ed. Jan. 26, 1980 corrected thru NM 4/48). Ο εκτελεστικός διευθυντής γνωστοποιεί στην Επιτροπή οποιαδήποτε τροποποίηση των εν λόγω κλειστών περιοχών αλιείας, τουλάχιστον δύο μήνες πριν από την έναρξη ισχύος.2. Σε κάθε περίπτωση, δεν επιτρέπεται η αλιεία σε ακτίνα 2 ναυτικών μιλίων από κάθε αγκυροβολημένη διάταξη συγκέντρωσης ιχθύων της κυβέρνησης των ΗΠΜ ή οποιουδήποτε άλλου φυσικού προσώπου ή οντότητας, η θέση των οποίων γνωστοποιείται με γεωγραφικές συντεταγμένες, και σε ακτίνα 1 ναυτικού μιλίου από κάθε ύφαλο που απεικονίζεται στους χάρτες της παραγράφου 1.3. Μόνο η αλιεία τόνου και τονοειδών επιτρέπεται για τα σκάφη γρι-γρι και τα παραγαδιάρικα σκάφη. Τα παρεμπίπτοντα αλιεύματα άλλων ειδών ιχθύων πλην του τόνου, γνωστοποιούνται στη NORMA.4. Δεν επιτρέπεται η αλιεία βυθού ή η αλιεία κοραλλιών εντός της ΑΟΖ των ΗΠΜ.5. Τα κοινοτικά σκάφη υποχρεούνται να έχουν στοιβαγμένα όλα τα αλιευτικά εργαλεία, οσάκις τα εν λόγω σκάφη βρίσκονται στα εσωτερικά ύδατα κάθε πολιτείας, στα χωρικά ύδατα ή σε απόσταση μικρότερη του 1 ναυτικού μιλίου από υφάλους.6. Τα κοινοτικά σκάφη διεξάγουν όλες τις αλιευτικές δραστηριότητες με τρόπο που δεν διαταράσσει την παραδοσιακή, τοπική αλιεία και απελευθερώνουν όλες τις χελώνες, τα θαλάσσια θηλαστικά και τα ψάρια των υφάλων, έτσι ώστε να παρέχονται στα εν λόγω μεικτά αλιεύματα μεγαλύτερες πιθανότητες επιβίωσης.7. Τα κοινοτικά σκάφη, ο πλοίαρχος και ο διαχειριστής τους διεξάγουν όλες τις αλιευτικές δραστηριότητες με τρόπο που δεν διαταράσσει τις αλιευτικές δραστηριότητες άλλων αλιευτικών σκαφών και δεν παρεμποδίζουν τα αλιευτικά εργαλεία άλλων αλιευτικών σκαφών.8. Τα κοινοτικά σκάφη που αλιεύουν εντός της ΑΟΖ των ΗΠΜ δεν μεταφορτώνουν, σε καμμία περίπτωση, τα αλιεύματά τους εν πλω.ΚΕΦΑΛΑΙΟ IIIΚΑΘΕΣΤΩΣ ΔΗΛΩΣΗΣ ΤΩΝ ΑΛΙΕΥΜΑΤΩΝ1. Η διάρκεια της αλιευτικής εξόρμησης ενός κοινοτικού σκάφους για τους σκοπούς του παρόντος παραρτήματος, ορίζεται ως εξής:α) είτε η περίοδος που διανύεται μεταξύ μιας εισόδου και μιας εξόδου από την ΑΟΖ των ΗΠΜ·β) είτε η περίοδος που διανύεται μεταξύ μιας εισόδου στην ΑΟΖ των ΗΠΜ και μιας μεταφόρτωσης·γ) είτε η περίοδος που διανύεται μεταξύ μιας εισόδου στην ΑΟΖ των ΗΠΜ και μιας εκφόρτωσης σε λιμένα των ΗΠΜ.2. Όλα τα σκάφη που επιτρέπεται να αλιεύουν στα ύδατα των ΗΠΜ στο πλαίσιο της συμφωνίας, υποχρεούνται να ανακοινώνουν τα αλιεύματά τους στον εκτελεστικό διευθυντή, ως εξής:α) Οι δηλώσεις περιλαμβάνουν τα αλιεύματα που αλιεύονται από το σκάφος στη διάρκεια κάθε αλιευτικής εξόρμησης. Διαβιβάζονται στον εκτελεστικό διευθυντή σε ηλεκτρονική μορφή, με κοινοποίηση στην Αντιπροσωπεία, στο τέλος κάθε αλιευτικής εξόρμησης και, σε κάθε περίπτωση,


text: πριν το σκάφος εγκαταλείψει την ΑΟΖ των ΗΠΜ. Αποδείξεις παραλαβής σε ηλεκτρονική μορφή, αποστέλλονται αμελλητί στο σκάφος από καθένα από τους δύο παραλήπτες, με αμοιβαία κοινοποίηση.β) Τα πρωτότυπα σε χαρτί των δηλώσεων που έχουν διαβιβασθεί σε ηλεκτρονική μορφή στη διάρκεια μιας ετήσιας περιόδου ισχύος της άδειας κατά την έννοια του σημείου 2 στοιχείο α), γνωστοποιούνται στον εκτελεστικό διευθυντή εντός σαράντα πέντε (45) ημερών από το τέλος της τελευταίας αλιευτικής εξόρμησης που πραγματοποιήθηκε κατά την εν λόγω περίοδο. Αντίγραφα σε χαρτί ανακοινώνονται ταυτόχρονα στην Ευρωπαϊκή Επιτροπή.γ) Τα κοινοτικά σκάφη δηλώνουν τα αλιεύματά τους με τα αντίστοιχα έντυπα δήλωσης αλιευμάτων, υπόδειγμα των οποίων παρατίθεται στο προσάρτημα 2α ή 2β, ανάλογα με την περίπτωση. Για τις περιόδους κατά τις οποίες το σκάφος δεν βρίσκεται στα ύδατα των ΗΠΜ, θα πρέπει να συμπληρώνει τη δήλωση αλιευμάτων με την ένδειξη "εκτός ΑΟΖ των Ηνωμένων Πολιτειών της Μικρονησίας".δ) Στο έντυπο δήλωσης αλιευμάτων, τα κοινοτικά σκάφη υποχρεούνται να αναφέρουν την ημερομηνία, την ώρα και το στίγμα του σκάφους για κάθε πόντιση που πραγματοποιεί το σκάφος, καθώς και πλήρη στοιχεία για τα αλιεύματα κάθε πόντισης. Εάν ένα σκάφος δεν πραγματοποίησε ποντίσεις για μια συγκεκριμένη ημέρα ή εάν πραγματοποιήθηκε πόντιση και δεν υπήρξαν αλιεύματα, το σκάφος υποχρεούται να αναφέρει τις πληροφορίες αυτές στο έντυπο της ημερήσιας δήλωσης αλιευμάτων. Κατά τις ημέρες που δεν διεξάγονται αλιευτικές δραστηριότητες, το σκάφος υποχρεούνται να καταγράφει, πριν από τα μεσάνυκτα σε τοπική ώρα της ημέρας εκείνης, στο έντυπο δήλωσης αλιευμάτων, το γεγονός ότι δεν διεξήχθησαν αλιευτικές δραστηριότητες.ε) Κάθε κοινοτικό σκάφος θέτει αμέσως τις ημερήσιες δηλώσεις αλιευμάτων στη διάθεση των εκτελεστικών οργάνων και των λοιπών προσώπων και οντοτήτων που έχει εξουσιοδοτήσει η NORMA, προς επιθεώρηση.στ) Για τα παρεμπίπτοντα αλιεύματα άλλων ειδών πλην τόνου, τα κοινοτικά σκάφη αναφέρουν τα είδη των ιχθύων που αλιεύονται και το μέγεθος και την ποσότητα κάθε είδους κατά βάρος ή αριθμό, όπως προβλέπεται στο έντυπο δήλωσης αλιευμάτων, είτε τα αλιεύματα διατηρούνται στο σκάφος είτε ρίπτονται εκ νέου στη θάλασσα.ζ) Τα έντυπα δήλωσης αλιευμάτων συμπληρώνονται ευανάγνωστα κάθε μέρα και υπογράφονται από τον πλοίαρχο του σκάφους.3. Σε περίπτωση μη τήρησης των διατάξεων του παρόντος Κεφαλαίου, οι ΗΠΜ επιφυλάσσονται του δικαιώματος να αναστέλλουν την άδεια του εμπλεκόμενου σκάφους μέχρις να εκπληρωθούν οι διατυπώσεις και να επιβάλλουν τις κυρώσεις που προβλέπονται από την εν ισχύ νομοθεσία και κανονισμούς των ΗΠΜ. Η Ευρωπαϊκή Επιτροπή ενημερώνεται σχετικά.ΚΕΦΑΛΑΙΟ IVΝΑΥΤΟΛΟΓΗΣΗ1. Κάθε κοινοτικό σκάφος που αλιεύει στο πλαίσιο της συμφωνίας υποχρεούται να ναυτολογήσει τουλάχιστον ένα (1) υπήκοο των ΗΠΜ ως μέλος του πληρώματος. Οι όροι εργασίας για τους υπηκόους των ΗΠΜ πρέπει να είναι αυτοί που ισχύουν για τον σχετικό κλάδο στις ΗΠΜ.2. Στην περίπτωση που ένα κοινοτικό σκάφος δεν είναι σε θέση να ναυτολογήσει ένα (1) υπήκοο των ΗΠΜ ως μέλος του πληρώματος για λόγους άλλους από τους αναφερόμενους στο σημείο 8, οι εφοπλιστές υποχρεούνται να καταβάλλουν ένα κατ’ αποκοπή ποσό ίσο προς τους μισθούς δύο μελών του πληρώματος για τη διάρκεια της αλιευτικής περιόδου στην ΑΟΖ των ΗΠΜ. Το ποσό αυτό χρησιμοποιείται για την κατάρτιση ναυτικών/αλιέων στις ΗΠΜ και καταβάλλεται στον λογαριασμό που αναφέρεται στο άρθρο 2 παράγραφος